
**ΙΑΝΟΥΑΡΙΟΣ 17!!**

**ΜΝΗΜΗ ΤΟΥ ΝΕΟΥ ΟΣΙΟΥ ΠΑΤΡΟΣ ΗΜΩΝ ΑΝΤΩΝΙΟΥ ΤΟΥ ΕΝ ΒΕΡΡΟΙΑ**

**ΑΚΟΛΟΥΘΙΑ, ΠΑΡΑΚΛΗΤΙΚΟΣ ΚΑΝΩΝ, ΧΑΙΡΕΤΙΣΜΟΙ, ΕΓΚΩΜΙΑ**



**ΑΚΟΛΟΥΘΙΑ**

**(Γερασίμου μοναχού Μικραγιαννανίτου).**

**ΜΙΚΡΟΣ ΕΣΠΕΡΙΝΟΣ**

Εις το· Κύριε εκέκραξα, ιστώμεν στίχους δ , και ψάλλομεν Στιχηρά Προσόμοια.

**Ήχος β’ . Ότε εκ του ξύλου.**

Ότε, εκ νεότητος Χριστώ, Πάτερ ανενδότω καρδία, κατηκολούθησας, τότε πάσαν έλιπες, κόσμου τερπνότητα, και την μάνδραν κατέλαβες, του θείου Προδρόμου, τούτου τον ενάρετον, βίον μιμούμενος· όθεν, χαρισμάτων Αγίων, σκεύος πολυτίμητον ώφθης, Όσιε Αντώνιε εν Πνεύματι.

 Ότε, περιέκλεισας σαυτόν, Πάτερ εν αβάτω σπηλαίω, πόθω τω κρείττονι, τότε τον ομώνυμον θείον Αντώμιον, εγκρατείας τοις σκάμμασι, και τοις στερροτάτοις, πόνοις της ασκήσεως, χαίρων εζήλωσας· όθεν, του εχθρού την μανίαν, κατά σου ποικίλως ορμώντος, είλες και κατήσχυνας Αντώνιε.

 Ότε, σου το σκήνος το σεπτόν, εύρον θηρευταί εν σπηλαίω, χαράς επλήσθησαν, τότε μετενήνεκται τούτο τη νεύσει σου, προς την Βέρροιαν Άγιε, και πηγή θαυμάτων, και πολλών ιάσεων, ώφθη εν πνεύματι· νόσους, γαρ ιάται παντοίας, και δαιμόνων σμήνη ελαύνει, Όσιε Αντώνιε εκάστοτε.

 Πόλις, της Βερροίας αληθώς, χαίρει εν τη δόξη σου Πάτερ, και επευφραίνεται· θείον γαρ σε βλάστημα, έσχεν Αντώνιε, και θερμόν αντιλήπτορα, και μέγαν μεσίτην, και πρέσβυν προς Κύριον, ήδη εκτήσατο· όθεν, και το θείόν σου σκήνος, πόθω προσκυνούσα γεραίρει, την αγίαν μνήμην σου μακάριε.

**Δόξα. Ήχος δ’ .**

Ανατεθείς από παιδός τω Κυρίω, την στενήν και τεθλιμμένην οδόν εβάδισας, ανεπιστρέπτω ψυχή, Όσιε Αντώνιε· εν ασκητική γαρ αρετή, Αγγέλων ώφθης μιμητής, εναρέτου ζωής υπόδειγμα, και του Σωτήρος θεράπων θερμότατος. Και νυν της δόξης Αυτού κατατρυφών, ικέτευε δεόμεθα, υπέρ των τιμώντων σε.

**Και νυν. Θεοτοκίον.**

Εκ παντοίων κινδύνων τους δούλους Σου φύλαττε ευλογημένη Θεοτόκε, ίνα Σε δοξάζομεν, την ελπίδα των ψυχών ημών.

**Εις τον Στίχον. Ήχος β’ . Οίκος του Εφραθά.**

Νέος εν ασκηταίς, Αντώνιε εδείχθης, αυτών την πολιτείαν, και τους αγώνας Πάτερ, ζηλώσας ως ασώματος.

 Στ.:Τίμιος εναντίον Κυρίου, ο θάνατος του Οσίου Αυτού.

Χαίρει ως αληθώς, Βέρροια η πατρίς σου, το θείον λείψανόν σου, ως θησαυρόν πλουτούσα, Αντώνιε πατήρ ημών.

 Στ.:Μακάριος ανήρ ο φοβούμενος τον Κύριον.

Πάσαν των δυσμενών, καθείλες την απάτην, συντόνω σου ασκήσει, εξ ων της πονηρίας, ρύου ημάς Αντώνιε.

**Δόξα. Τριαδικόν.**

Πάτερ συν τω Υιώ, και Πνεύματι τω θείω, ομότμε Θεότης, λιταίς του Αντωνίου, ελέησον τους δούλους Σου.

**Και νυν. Θεοτοκίον.**

Όλος εν τω Πατρί, ο Λόγος ων Παρθένε, όλος εν Σοι σκηνώσας, βροτός εκών ωράθη, και έσωσε τον άνθρωπον.

**Νυν απολύεις. Τρισάγιον.**

**Απολυτίκιον. Ήχος γ’ . Θείας πίστεως.**

Μέγα καύχημα, και πολιούχον, σε πλουτήσασα, πόλις Βερροίας, θεοφόρε παμμάκαρ Αντώνιε, τη ση πρεσβεία προστρέχει εκάστοτε, προσπτυσσομένη την πάντιμον κάραν σου, Πάτερ Όσιε, Χριστόν τον Θεόν ικέτευε, δωρήσασθαι ημίν το μέγα έλεος.

**Δόξα. Ήχος α’ . Της ερήμου πολίτης.**

Της Βερροίας τον γόνον και Αγγέλοις εφάμιλλον, και των απ’ αιώνος Οσίων αληθώς τον ισότιμον, τιμήσωμεν εν ύμνοις οι πιστοί, Αντώνιον τον νέον ασκήτην· ιαμάτων γαρ παρέχει την δωρεάν, τοις πίστει ανακράζουσι· δόξα τω δεδωκότι σοι ισχύν, δόξα τω στεφανώσαντι, δόξα τω ενεργούντι δια σου πάσιν ιάματα.

**Και νυν. Θεοτοκίον.**

Του Γαβριήλ φθεγξαμένου σοι Παρθένε το Χαίρε, συν τη φωνή εσαρκούτο ο των όλων Δεσπότης, εν σοι τη αγία κιβωτώ, ως έφη ο δίκαιος Δαυΐδ. Εδείχθης πλατυτέρα των ουρανών, βαστάσασα τον Κτίστην σου. Δόξα τω ενοικήσαντι εν σοι· δόξα τω προελθόντι εκ σου· δόξα τω ελευθερώσαντι ημάς, δια του τόκου σου.

 Απόλυσις.

**ΜΕΓΑΣ ΕΣΠΕΡΙΝΟΣ**

 Ευλογήσαντος του ιερέως, ο Προοιμιακός, και το· Μακάριος ανήρ. Εις δε το· Κύριε εκέκραξα, ιστώμεν στίχους στ’ , και ψάλλομεν Στιχηρά Προσόμοια.

**Ήχος δ’. Ως γενναίον εν Μάρτυσι.**

Βερροιέων συστήματα, εν ωδαίς εορτάσωμεν, Αντωνίου σήμερον του θεόφρονος, την φωτοφόρον πανήγυριν· ιδού γαρ ανέτειλεν, ώσπερ ήλιος λαμπρός, και ακτίσι της χάριτος, τας ψυχάς ημών, καταυγάζει και λύει παθημάτων, την αχλύν και διεγείρει, ημάς προς ζήλον ουράνιον.

 Εκ νεότητος Όσιε, τω Χριστώ ηκολούθησας, κοσμικήν τερπνότητα απωσάμενος, και μοναστών τω συστήματι, σαυτόν προσενήνοχας, την ισάγγελον ζωήν, ιερώς παιδευόμενος, και πτερούμενος, προς αγάπην Αντώνιε την θείαν, εγκρατείας τοις αγώσι, και ψυχική καθαρότητι.

 Εν σπηλαίω κατώκησας, θείω πόθω πυρούμενος, και καθάπερ άσαρκος πεπολίτευσαι, πόνοις αμέτροις Αντώνιε, νηστείαις και δάκρυσι, και συντόνοις προσευχαίς, και καθείλες τον δράκοντα, τον πολέμιον, κατά σου φρυαττόμενον ποικίλως· δια τούτο επαξίως, παρά Κυρίου δεδόξασαι.

 Ως πολύτιμον θήραμα, θηρευταί οι θεόφρονες, προμηθεία κρείττονι οδηγούμενοι, το σον εφεύραντο λείψανον, Αντώνιε Όσιε, και επλήσθησαν πολλής, ευωδίας και χάριτος, θείω Πνεύματι, και ανήγγειλαν τούτο εν Βερροία, μεγαλύνοντες τον Κτίστην, τον σε λαμπρώς θαυμαστώσαντα.

 Θησαυρόν ως ουράνιον, το σον άγιον λείψανον, η πατρίς σου δέδεκται Πάτερ Όσιε· ταύτη γαρ τούτο δεδώρησαι, ω τρόπω ηθέλησας· δια τούτο Βερροιείς, ευλαβώς εναπέθεντο, τούτο άγιε, εις ναόν ιερόν αναπηγάζον, ιαμάτων θεία ρείθρα, τη ενεργεία της χάριτος.

 Της Βερροίας το βλάστημα, και θερμόν αντιλήπτορα, και Οσίων πάντων τον ισοστάσιον, τον θεοφόρον Αντώνιον, τον πάσι βλύστανοντα, ιαμάτων δωρεάν, και κινδύων ρυόμενον, τους προστρέχοντας, τοις αγίοις αυτού λειψάνοις πίστει, μακαρίσωμεν προφρόνως, ως ημών πρέσβυν προς Κύριον.

**Δόξα. Ήχος πλ. β’ .**

Σήμερον, ως εωσφόρος νοητός, η του Οσίου Αντωνίου μνήμη επέστη, των πιστών τας διανοίας πυρσεύουσα, αρετώ τη αίγλη· τω γαρ θείω φωτί, την ζωήν κατευθύνας, άγγελος ώφθη εν σώματι, υπέρ τα ορώμενα βιώσας, και πάντας συγκινεί βοήσαι αυτώ· ζαίροις, ο εκ παιδός Θεώ ανατεθείς, και μέχρι τέλους Αυτώ δουλεύσας, συντονωτάτη ασκήσει· χαίροις, ο των πάλαι Οσίων χαρακτηρίσας την ζωήν, και της ευκλείας εκείνων, κοινωνός γενόμενος· χαίροις, ο της Βερροίας βλαστός, και θείος πολιούχος, και προς Χριστόν πρεσβευτής θερμότατος· ω πρέσβευε δεόμεθα, Αντώνιε Πάτερ, υπέρ των ψυχών ημών.

**Και νυν. Θεοτοκίον**

Τις μη μακαρίσει σε, Παναγία Παρθένε; τις μη ανυμνήσει σου τον αλόχευτον τόκον; ο γαρ αχρόνως εκ Πατρός εκλάμψας Υιός μονογενής, ο αυτός εκ σου της Αγνής προήλθεν, αφράστως σαρκωθείς, φύσει Θεός υπάρχων, και φύσει γενόμενος άνθρωπος δι' ημάς, ουκ εις δυάδα προσώπων τεμνόμενος, αλλ' εν δυάδι φύσεων, ασυγχύτως γνωριζόμενος. Αυτόν ικέτευε, σεμνή Παμμακάριστε, ελεηθήναι τας ψυχάς ημών.

 Είσοδος. Φως ιλαρόν. Προκείμενον της ημέρας. Αναγνώσματα.

**Σοφίας Σολομώντος το Ανάγνωσμα. (Κεφ. γ' 1)**

Δικαίων ψυχαί εν χειρί Θεού, και ου μη άψηται αυτών βάσανος. Έδοξαν εν οφθαλμοίς αφρόνων τεθνάναι, και ελογίσθη κάκωσις η έξοδος αυτών, και η αφ’ ημών πορεία σύντριμμα· οι δε εισιν εν ειρήνη. Και γαρ εν όψει ανθρώπων εάν κολασθώσιν, η ελπίς αυτών αθανασίας πλήρης. Και ολίγα παιδευθέντες, μεγάλα ευεργετηθήσονται· ότι ο Θεός επείρασεν αυτούς, και εύρεν αυτούς αξίους εαυτού. Ως χρυσόν εν χωνευτηρίω εδοκίμασεν αυτούς, και ως ολοκάρπωμα θυσίας προσεδέξατο αυτούς. Και εν καιρώ επισκοπής αυτών αναλάμψουσι, και ως σπινθήρες εν καλάμη διαδραμούνται. Κρινούσιν έθνη, και κρατήσουσι λαών, και βασιλεύσει αυτών Κύριος εις τους αιώνας. Οι πεποιθότες επ’ αυτόν, συνήσουσιν αλήθειαν, και οι πιστοί εν αγάπη προσμενούσιν αυτώ· ότι χάρις και έλεος εν τοις οσίοις αυτού και επισκοπή εν τοις εκλεκτοίς αυτού.

**Σοφίας Σολομώντος το ανάγνωσμα. (Κεφ. ζ′.7)**

Δίκαιος, εάν φθάση τελευτήσαι, εν αναπαύσει έσται. Γήρας γαρ τίμιον ου το πολυχρόνιον, ουδέ αριθμώ ετών μεμέτρηται. Πολιά δε εστι φρόνησις ανθρώποις, και ηλικία γήρως βίος ακηλίδωτος. Ευάρεστος Θεώ γενόμενος, ηγαπήθη· και ζων μεταξύ αμαρτωλών, μετετέθη. Ηρπάγη, μη κακία αλλάξη σύνεσιν αυτού, η δόλος απατήση ψυχήν αυτού· βασκανία γαρ φαυλότητος αμαυροί τα καλά, και ρεμβασμός επιθυμίας μεταλλεύει νουν άκακον. Τελειωθείς εν ολίγω, επλήρωσε χρόνους μακρούς· αρεστή γαρ ην Κυρίω η ψυχή αυτού· δια τούτο έσπευσεν εκ μέσου πονηρίας. Οι δε λαοί ιδόντες και μη νοήσαντες, μηδέ θέντες επί διανοία το τοιούτον, ότι χάρις και έλεος εν τοις οσίοις αυτού, και επισκοπή εν τοις εκλεκτοίς αυτού.

**Σοφίας Σολομώντος το Ανάγνωσμα. (Κεφ. ε' 15)**

Δίκαιοι εις τον αιώνα ζώσι, και εν Κυρίω ο μισθός αυτών, και η φροντίς αυτών παρά Υψίστω. Δια τούτο λήψονται το βασίλειον της ευπρεπείας, και το διάδημα του κάλλους εκ χειρός Κυρίου· ότι τη δεξιά αυτού σκεπάσει αυτούς, και τω βραχίονι υπερασπιεί αυτών. Λήψεται πανοπλίαν τον ζήλον αυτού, και οπλοποιήσει την κτίσιν εις άμυναν εχθρών. Ενδύσεται θώρακα, δικαιοσύνην· και περιθήσεται κόρυθα, κρίσιν ανυπόκριτον. Λήψεται ασπίδα ακαταμάχητον οσιότητα· οξυνεί δε απότομον οργήν εις ρομφαίαν. Συνεκπολεμήσει αυτώ ο κόσμος επί τους παράφρονας· πορεύσονται εύστοχοι βολίδες αστραπών, και ως από ευκύκλου τόξου, των νεφών, επί σκοπόν αλούνται· και εκ πετροβόλου θυμού πλήρεις ριφήσονται χάλαζαι. Αγανακτήσει κατ’ αυτών ύδωρ θαλάσσης· ποταμοί δε συγκλύσουσιν αποτόμως. Αντιστήσεται αυτοίς πνεύμα δυνάμεως, και ως λαίλαψ εκλικμήσει αυτούς, και ερημώσει πάσαν την γην ανομία, και η κακοπραγία περιτρέψει θρόνους δυναστών. Ακούσατε ουν βασιλείς, και σύνετε· μάθετε δικασταί περάτων γης. Ενωτίσασθε οι κρατούντες πλήθους, και γεγαυρωμένοι επί όχλοις εθνών· ότι εδόθη παρά Κυρίου η κράτησις υμίν, και η δυναστεία παρά Υψίστου.

**Λιτή. Ήχος α’ .**

Ευφραίνου εν Κυρίω, η πόλις Βερροία, τον θεοφόρον Αντώνιον, εν κόλποις κατέχουσα, ως θησαυρόν αναφαίρετον· εκ σου γαρ ανεβλάστησεν, ως φοίνιξ κατάκαρπος, και της εν Χριστώ τελειότητος, τον γλυκασμόν πάσι παρέχει· και των τιμίων αυτού λειψάνων, την σορόν πλουτούσα, του εξ αυτής προϊόντος αγιασμού, τας δωρεάς καρπώθητι· και των θαυμάτων τας δυνάμεις ορώσα, τω Σωτήρι βόησον· Κύριε δόξα Σοι.

**Ήχος β’ .**

Από παιδός την κρείττονα τρίβον, όλη ψυχή επόθησας, Αντώνιε Πάτερ· και τοις εν κόσμω χαίρειν ειπών, τον Σταυρόν Κυρίου ήρας, και τω αγώνι της ασκήσεως, σεαυτόν υπέταξας· ένθεν σαρκός το φρόνημα, υποτάξας τω νοΐ, τας ψυχικάς δυνάμεις ελάμπρυνας, ταις θείαις αναβάσεσιν· εκ πρακτικής γαρ αρετής, προς θεωρίας ήρθης ύψωσιν, των χαμαί κειμένων, ολικώς επαναστάς· διο επανεπαύσατο, εν σοι Χριστός ο Κύριος.

**Ήχος γ’ .**

Ως φωτός ενδιαίτημα, το σπήλαιον ώκησας, πάσης σχέσεως σαυτόν χωρίσας, υλικής παμμάκαρ, και τω Θεώ μόνω ομιλών και ενούμενος· και δι’ ακροτάτης ασκήσεως, τον νουν καθαγνίσας, του Αγίου Πνεύματος κατοικητήριον γέγονας· ου την δυναστείαν ζωσάμενος, φυσικής μεν ασθενείας περιεγένου, του πονηρού δε κοσμοκράτορος, τας κατά σου μηχανάς διέλυσας· και εν πάσι δόκιμος φανείς, της αφθαρσίας τον στέφανον εδέξω, Αντώνιε Όσιε, Αγγέλων ισοστάσιε.

**Ήχος δ’ .**

Ασκητικώς τελέσας τον δρόμον, και τω Θεώ ευαρεστήσας, δι’ αρετής λαμπρότητα, της αιωνίου ζωής εδέξω το δηνάριον, επαξίως των πόνων σου, θεοφόρε Πάτερ Αντώνιε· και τον καρπόν της θεώσεως τρυγήσας, ως θησαυρόν θεοδώρητον, το θείόν σου λείψανον δέδωκας ημίν· ω η πόλις σου Βέρροια, ευλαβώς προστρεχούσα, λαμβάνει τας ιάσεις, και πάσαν δόσιν αγαθήν, τω Χριστώ βοώσα· Κύριε δόξα Σοι.

**Δόξα. Ο αυτός.**

Τον εν Οσίοις νέον ασκητήν, και εν πατράσιν ηγιασμένον, Αντώνιον τον Όσιον, ύμνοις και ωδαίς ευφημήσωμεν· αγάπη γαρ θεία στοιχειωθείς, υπερφυείς αγώνας διήνυσε, σαρκός πάσαν απορρίψας πρόνοιαν· και υπερφυών χαρίτων αξιωθείς, την Εκκλησίαν πυρσεύει τοις θαύμασι, και την ενεγκαμένην Βέρροιαν, τω εαυτώ αγιάζει λειψάνω, και πάσιν αιτείται παρά Χριστού, ειρήνην και θείον έλεος.

**Και νυν. Θεοτοκίον.**

Εκ παντοίων κινδύνων τους δούλους Σου φύλαττε ευλογημένη Θεοτόκε, ίνα Σε δοξάζομεν, την ελπίδα των ψυχών ημών.

**Εις τον Στίχον. Ήχος πλ. α’ .**

Χαίροις, ο της Βερροίας βλαστός, ο των Οσίων μιμητής και ομότροπος· τοις ίχνεσι γαρ εκείνων, πυρπολουμένη ψυχή, ουρανίω πόθω ηκολούθησας, σεαυτόν αρνησάμενος, και νηστείαις και δάκρυσι, σαρκός νεκρώσας, ολοτρόπως το φρόνημα, και του Πνεύματος, θησαυρίσας την έλλαμψιν· όθεν καθάπερ άγγελος, εβίωσας Όσιε, και των Αγγέλων της δόξης, περιφανώς κατηξίωσαι, Αντώνιε Πάτερ, ικετεύων υπέρ πάντων, των ευφημούντων σε.

 Στ.:Τίμιος εναντίον Κυρίου, ο θάνατος του Οσίου Αυτού.

Χαίρων, την του Προδρόμου Μονήν, καταλαβών θείω έρωτι, μισήσας τα εν τω κόσμω, εν εγκρατεία πολλή, την ζωήν σου Πάτερ καθυπέβαλες, εντεύθεν προς κρείττονα, επειγόμενος άσκησιν, και θεωρίαν, υψηλών αναβάσεων, μόνος ώκησας, εν σπηλαίω ως άσαρκος· όθεν του υπέρ έννοιαν, φωτός ώφθης έμπλεως, και των δαιμόνων καθείλες, τας επιθέσεις Αντώνιε. Και νυν εκδυσώπει, ταις ψυχαίς ημών δοθήναι, το μέγα έλεος.

 Στ.:Μακάριος ανήρ ο φοβούμενος τον Κύριον.

Χαίροις, της αιωνίου ζωής, ο κληρονόμος θεοφόρε Αντώνιε, ως ταύτης αξίως ζήσας, εν τη προσκαίρω ζωή, και Χριστού πληρώσας τα προστάγματα· διο σου το σκήνωμα, θηρευταίς εφανέρωσας, εν τω σπηλαίω, κατακείμενον Όσιε, ο και δέδωκας, ξενοτρόπως τη πόλει σου· όθεν ως πολιούχόν σε, γεραίρει η Βέρροια, και την αγίαν σου μνήμην, πανηγυρίζει κραυγάζουσα· Χριστόν εκδυσώπει, υπέρ της σης κληρουχίας, Πάτερ δεόμεθα.

**Δόξα. Ήχος πλ. δ’ .**

Ασκητικοίς σου σκάμμασι, το πυρ της θείας αγάπης, πάσιν υπέδειξας, θεοφόρε Αντώνιε· υπεραρθείς γαρ των γεηρών, ως άσαρκος απεδύσω, προς την πάλην του πονηρούκοσμοκράτορος, της φυσικής ασθενείας, τους όρους υπεριδών, και την τούτου θριαμβεύσας δύναμιν· διο Χριστός ο Κύριος, λαμπρώς σε εδόξασε, και παρέχει διασου, ιάματα ημίν ψυχής και σώματος, και το θείον έλεος.

**Και νυν. Θεοτοκίον**

Ανύμφευτε Παρθένε, η τον Θεόν αφράστως συλλαβούσα σαρκί, Μήτηρ Θεού του υψίστου, σων οικετών παρακλήσεις δέχου Πανάμωμε, η πάσι χορηγούσα καθαρισμόν των πταισμάτων, νυν τας ημών ικεσίας προσδεχομένη, δυσώπει σωθήναι πάντας ημάς.

Νυν απολύεις. Τρισάγιον.

**Απολυτίκιον. Ήχος γ’ . Θείας πίστεως.**

Μέγα καύχημα, και πολιούχον, σε πλουτήσασα, πόλις Βερροίας, θεοφόρε παμμάκαρ Αντώνιε, τη ση πρεσβεία προστρέχει εκάστοτε, προσπτυσσομένη την πάντιμον κάραν σου, Πάτερ Όσιε, Χριστόν τον Θεόν ικέτευε, δωρήσασθαι ημίν το μέγα έλεος.

**Δόξα. Ήχος α’ . Της ερήμου πολίτης.**

Της Βερροίας τον γόνον και Αγγέλοις εφάμιλλον, και των απ’ αιώνος Οσίων αληθώς τον ισότιμον, τιμήσωμεν εν ύμνοις οι πιστοί, Αντώνιον τον νέον ασκήτην· ιαμάτων γαρ παρέχει την δωρεάν, τοις πίστει ανακράζουσι· δόξα τω δεδωκότι σοι ισχύν, δόξα τω στεφανώσαντι, δόξα τω ενεργούντι δια σου πάσιν ιάματα.

**Και νυν. Θεοτοκίον.**

Του Γαβριήλ φθεγξαμένου σοι Παρθένε το Χαίρε, συν τη φωνή εσαρκούτο ο των όλων Δεσπότης, εν σοι τη αγία κιβωτώ, ως έφη ο δίκαιος Δαυΐδ. Εδείχθης πλατυτέρα των ουρανών, βαστάσασα τον Κτίστην σου. Δόξα τω ενοικήσαντι εν σοι· δόξα τω προελθόντι εκ σου· δόξα τω ελευθερώσαντι ημάς, δια του τόκου σου.

 Απόλυσις.

**ΟΡΘΡΟΣ**

**Μετά την α’ στιχολογίαν, Κάθισμα. Ήχος α’ . Τον τάφον Σου Σωτήρ.**

Ως έαρ νοητόν, εν καιρώ του χειμώνος, επέφανεν ημίν, η αγία σου μνήμη, Αντώνιε μακάριε, Ασωμάτων εφάμιλλε, ην γεραίροντες, οσμής πληρούμεθα θείας, καιλυτρούμεθα, της των παθών δυσωδίας, πρεσβείαις Σου Όσιε.

**Δόξα. Και νυν. Θεοτοκίον.**

Ως τέξασα ημίν, εν σαρκί υπέρ φύσιν, τον πάντων Ποιητήν, και Θεόν και Δεσπότην, ερρύσω κατακρίσεως, της αρχαίας τον άνθρωπον, και αννέβλυσας, ημίν πηγήν ευλογίας, τοις δοξάζουσιν, ευλογημένη Παρθένε, τον άφρασον Τόκον Σου.

**Μετά την β’ στιχολογίαν, Κάθισμα. Ήχος πλ. α’ . Τον Συνάναρχον Λόγον.**

Εν σπηλαίω μονώτατος διελήλυθας, την μακαρίαν ζωήν σου Πάτερ Αντώνιε, και ηνώθης τω Θεώ νου καθαρότητι, και των εκείθεν δωρεών, σκεύος ώφθης εκλεκτόν· διο σου την θείαν μνήμην, γεραίροντες κατά χρέος, τον σε δοξάσαντα δοξάζομεν.

**Δόξα. Και νυν. Θεοτοκίον.**

Εκ γαστρός Σου προήλλθε καθ’ α ηυδόκησεν, εν μορφή τη βροτεία σώζων τον άνθρωπον, ο απερίληπτος Θεός και ακατάληπτος, Ον καθικέτευε αεί, Θεοτόκε Μαριάμ, διδόναι πταισμάτων λύσιν, τοις ανυμνούσιν εν πίστει, την ανερμήνευτον λοχείαν Σου.

**Μετά τον Πολυέλεον, Κάθισμα. Ήχος δ’ . Την Σοφίαν και Λόγον.**

Εκ Βερροίας ως άστρον αειφανές, ανατείλας και βίον αγγελικόν, ανύσας μακάριε, ακλινώς εκ νεότητος, καταπυρσεύεις πάντας ακτίσι της χάριτος, παθών τε και δαιμόνων, ελαύνων την ζόφωσιν· όθεν και νομίμως, τον αγώνα τελέσας, της άνω λαμπρότητος επαξίως τετύχηκας, θεοφόρε Αντώνιε, πρέσβευε Χριστώ τω Θεώ, των πταισμάτων άφεσιν δωρήσασθαι, τοις εορτάζουσι πόθω, την αγίαν μνήμην σου.

**Δόξα. Και νυν. Θεοτοκίον.**

Το περίοπτον όρος και εμφανές, την χρυσήλατον στάμνον και λογικήν, την ένδον βαστάσασαν, οία μάννα γλυκύτατον, τον ζωοδότην Λόγον, Χριστόν τον Θεόν ημών, υμνήσωμεν συμφώνως, βοώντες και λέγοντες· χαίρε Θεοτόκε, αειπάρθενε Κόρη, η πάσι παρέχουσα, ιλασμόν ταις πρεσβείαις Σου, τοις πιστώς εκβοώσί Σοι· πρέσβευε τω Σω Υιώ και Θεώ, των πταισμάτων δούναι την συγχώρησιν, τοις θερμώς προσιούσι, τη σκέπη Σου άχραντε.

**Οι Αναβαθμοί· το α’ ἀντίφωνον του δ’ ἤχου.**

Προκείμενον:Τίμιος εναντίον Κυρίου, ο θάνατος του Οσίου Αυτού.

Στ.:Μακάριος ανήρ ο φοβούμενος τον Κύριον.

**Ευαγγέλιον, κατά Ματθαίον:**

Είπεν ο Κύριος τοις εαυτού μαθηταίς· πάντα μοι παρεδόθη...

Ο Ν ψαλμός.

Δόξα:Ταις του Σου Οσίου...

Και νυν: Ταις της Θεοτόκου...

Ιδιόμελον. Ήχος πλ. β . Στ.: Ελέησόν με ο Θεός...

Το της ασκήσεως σκάμμα υπελθών, του αοράτου εχθρού καθείλες το κράτος, εν τη άνωθεν ροπή, θεοφόρε Αντώνιε· και της σαρκός νεκρώσας τον νόμον, της αιωνίου ζωής τους καρπούς εγεώργησας, της Αγίας Τριάδος, την ψυχήν μόνην τελέσας. Και νυν της δόξης αυτής, ανακεκαλυμμένως εντρυφών, πρέσβευε υπέρ των τιμώντων σε.

 Είτα, οι Κανόνες· της Θεοτόκου, και του Οσίου, ου η ακροστιχίς: Βερροίας Αντώνιος δόξα έφυ. Γερασίμου.

**Ωδή α’ . Ήχος δ’ . Ανοίξω το στόμα μου.**

Βιώσας ως άγγελος, της των Αγγέλων λαμπρότητος, Αντώνιε Όσιε, λαμπρώς ηξίωσαι· όθεν λάμπρυνον, νοός μου το ζοφώδες, υμνήσαι την μνήμην σου, και τους καμάτους σου.

Εσχάτοις εν έτεσι, τρωθείς αγάπη τη κρείττονι, των πάλαι εζήλωσας, την θείαν άσκησιν, και τα σκάμματα, Πάτερ των Οσίων, και τούτων ισότιμος, ώφθης Αντώνιε.

Ρημάτων ως ήκουσας, ευαγγελίου της χάριτος, Χριστώ ηκολούθησας, από νεότητος, και νεκρώσας σου, την σάρκα θεοφόρε, δοχείον πολύτιμον, ώφθης του Πνεύματος.

**Θεοτοκίον.**

Ρεόντων υπέρτερον, τον νουν μου δείξον πανάχραντε, και τούτον εκκάθαρον, πάσης φαυλότητος, ως αν Δέσποινα, ενθέων νοημάτων, πλησθή τειχιζόμενος, φόβω του κρείττονος.

**Ωδή γ’ . Τους Σους υμνολόγους.**

Οσίων μιμούμενος τον τρόπον, προσήλθες Μονή τη ιερά, του Βαπτιστού Αντώνιε, και σεαυτόν ανέδειξας, μονήν Αγίου Πνεύματος, καθαρωτάτη ασκήσει σου.

Ισχύν ενδυσάμενος την θείαν, ηρνήσω σεαυτόν ολοσχερώς, Κυρίω αναγόμενος, ως άσαρκος Αντώνιε, ταις προς το κρείττον Όσιε, ασκητικαίς επιδόσεσι.

Αγγέλων ισότιμος εδείχθης, δοχείον οσίων αρετών, και απαθείας σκήνωμα, και γέρας και διάδημα, Αντώνιε μακάριε, Βερροίας της βλαστησάσης σε.

**Θεοτοκίον.**

Σαρκί ομιλήσας εξ αγνών Σου, αιμάτων ο Λόγος του Θεού, την αλογίαν έλυσεν, ημών δι’ αγαθότητα, και προς την πρώτην εύκλειαν, ημάς Παρθένε ανήγαγε.

**Κάθισμα. Ήχος δ’ . Ταχύ προκατάλαβε.**

Σπηλαίω παρώκησας ως Ηλιού μιμητής, και άσαρκον ήνυσας, μετά σαρκός βιοτήν, Αντώνιε Όσιε, όθεν τους προσιόντας, τοις σεπτοίς σου λειψάνοις, ρύου πάσης ανάγκης, και παθών ακαθάρτων, ως έχων παρρησίαν πολλήν προς τον Φιλάνθρωπον.

**Δόξα. Και νυν. Θεοτοκίον.**

Θεόν ως κυήσασα των αγαθών την πηγήν, αγάθυνον Δέσποινα την κακωθείσαν δεινώς, ψυχήν μου τοις πάθεσι· ρύσαί με της μανίας, του δολίου Βελίαρ, δίδου μοι μετανοίας αφορμάς σωτηρίους, προς Σε γαρ Θεοτόκε, προστρέχω εκ πίστεως.

**Ωδή δ’ . Τους Σους υμνολόγους.**

Από πάσης συνουσίας των ανθρώπων Αντώνιε, σεαυτόν μακρύνας, έρωτι τω θείω πτερούμενος, εν απερήμω σπηλαίω χαίρων ώκησας, και ισάγγελος, μετά σαρκός εχρημάτισας.

Νουν τον σον αποκαθάρας υλικής πάσης σχέσεως, και δουλαγωγήσας, πόνοις και νηστείαις το σώμά σου, των υπέρ λόγον επλήσθης επιλάμψεων, ψάλλων Όσιε· δόξα Χριστέ τη δυνάμει Σου.

Του εχθρού του αοράτου ουδαμώς εδειλίασας, τας εφόδους Πάτερ, και τας μηχανάς και τα φόβητρα, ακαταπλήκτω ψυχή γαρ τούτον ήσχυνας, όπλον άμαχον, έχων την άνωθεν δύναμιν.

**Θεοτοκίον.**

Ως πυρίμορφος καθέδρα ώσπερ θάλαμος πάμφωτος, φέρεις εν αγκάλαις, τον παμβασιλέα της κτίσεως, όθεν χειρών με Παρθένε του αλάστορος, απολύτωσαι, και φόβω θείω με τείχισον.

**Ωδή ε’ . Εξέστη τα σύμπαντα.**

Ναμάτων του Πνεύματος, πλησθείς Πάτερ Αντώνιε, βρύεις ιαμάτων θεία ρείθρα, τοις προσιούσι τη αγία σορώ, και τους προσκυνούντας ευλαβώς, την αγίαν κάραν σου, αγιάζεις εν χάριτι.

Ιδόντες εξέστησαν, οι θηρευταί Αντώνιε, χείρα οιονεί αυτούς καλούσαν, εν σπηλαίω τω αποκρήμνω δραμείν, ω και προσελθόντες εν σπουδή, εύρον κατακείμενον, τον σον άγιον λείψανον.

Οσίως κεκοίμησαι, και προς Θεόν ανέδραμες, Όσιε Αντώνιε εν δόξη, και το σεπτόν σου σκήνωμα δέδωκας, πόλει της Βερροίας θαυμαστώ, τρόπω ως ηθέλησας, ως αγίασμα ένθεον.

**Θεοτοκίον.**

Σαρκός μου το φρόνημα, το αντιστρατευόμενον, κατά του νοός του νόμου Κόρη, νεκρόν απέργασμα τη Ση χάριτι, και την νεκρωθείσάν μου ψυχήν, ζώωσον πρεσβείαις Σου, ως πηγή ζωής άχραντε.

**Ωδή στ’ . Την θείαν ταύτην.**

Δόξαν και πλούτον και έφορον, και στέφος αληθώς χρυσοκόλλητον, πόλιν Βερροίας σε, έχουσα Πάτερ Αντώνιε, λαμπροφανώς γεραίρει, την θείαν μνήμην σου.

Οι βόες Πάτερ οι φέροντες, τη νεύσει σου το θείόν σου σκήνωμα, ελθόντες έστησαν, ένθα το πάλαι ενίδρυται, ο οίκός σου και πάντες, όντως εθαύμασαν.

Ξένος του κόσμου γενόμενος, ζωήν την υπερκόσμιον έζησας, τω ξένω τρόπω σου, μετά σαρκός Πάτερ Όσιε, και νυν ξένα εργάζη, ημίν θαυμάσια.

**Θεοτοκίον.**

Ακτίστου φύσεως πέφηνας, Αγνή και της κτισθείσης μεθόριον, Θεόν κυήσασα, και τον Αδάμ ανυψώσασα, διο με εκ του λάκκου, παθών ανήγαγε.

**Κοντάκιον. Ήχος γ’ . Η Παρθένος σήμερον.**

Εορτάζει χαίρουσα, των Βερροιέων η πόλις, την αγίαν μνήμην σου, Αντώνιε θεοφόρε, ταύτης γαρ, βλαστός υπάρχεις και πολιούχος, όθεν σου, την χαριτόβρυτον Πάτερ Κάραν, κεκτημένη ώσπερ πλούτον, πάσης λυτρούται θλίψεως Όσιε.

**Ο Οίκος.**

Εκ νεότητος Πάτερ ηγάπησας, εν ταις τρίβοις Κυρίου πορεύεσθαι· διο πάντα λιπών τα ηδύνοντα, εν τω κόσμω καθάπερ σφαλλόμενα, ήρας επ’ ώμων τον Σταυρον, και ηκολούθησας Χριστώ, ανεπιστρόφω λογισμώ· και εν σπηλαίω οικήσας ως άσαρκος, εγκρατείας συντόνω ασκήσει, και αεννάω προσευχή, έξω κόσμου και σαρκός γέγονας, υπέρ τα ορώμενα βιώσας· και του εχθρού θριαμβεύσας το φρύαγμα, κατά σου ποικιλοτρόπως ωρυομένου, επλήσθης Όσιε· διο Βερροία η πατρίς σου εν σοι καυχωμένη, προσπίπτει τοις τιμίοις λειψάνοις σου, και πάσης λυτρούται θλίψεως Όσιε.

**Συναξάριον.**

Τη ιζ’ του Ιανουαρίου μηνός, μνήμη του Οσίου Αντωνίου του Νέου, του εν τη Σκήτει της Βερροίας ασκήσαντος.

Αντώνιον δε τον Νέον που τακτέον, ει μη παρ’ αυτώ τω πάλαι Αντωνίω; Θνητόν Αντώνιος ίσχει τον πόλον, χρυσούν μεν ουχί, δακρύων δε το πλέον. Εβδομάτη δεκάτη Αντώνιε πότμον ανέτλης.

Ούτος, το γένος μεν ην εκ Βερροίας της κατά Μακεδονίαν· γεννηθείς δε εκ γονέων φιλαρέτων και ευσεβών, και βιούντων εν αυταρκεία, ελευθερίως ανήγετο και αυτός, και προς αρετήν ετυπούτο. Μήπω δε καθαρώς την παιδικήν ηλικίαν υπερβάς, έρωτι θείω τρωθείς και πάση τρυφή και ματαιότητι του βίου χαίρειν ειπών, τον κατά την περαίαν του παραρρέοντος ποταμού μοναστήριον καταλαμβάνει, πλήθει μοναχών, αρετής εργασία κατ’ εκείνο καιρού ακμάζον· και υποταξάμενος πάσι και σχήμα το των μοναχώνενδύς, ζέοντι πνεύματι και προθυμία πολλή κατειργάζετο την αρετήν, παν το προσταττόμενον σπουδαίως πράττων, και ώσπερ τύπος και παράδειγμα καλού γενόμενος τοις άλλοις, ήδη δε και κατ’ αρετή προκόπτων, εν επιθυμία γέγονε και τελειωτέρου βίου και υψηλοτέρας αγωγής και πολλά του προεστώτος της Μονής δεηθέντι επιτραπήναι την προς το παρακείμενον όρος αναχώρησιν εις ησυχίαν παντελή επιτέτραπτο.

Το όρος ουν άπαν διερευνησάμενος και προς το χείλος του ποταμού Αλιάκμονος, σπήλαιον ευρηκώς δεινώς άβατον, ου δια την σκληρότητα του τόππυ μόνον αλλά και δια την προσπεφυκυίαν λόχμην, βαθείαν και δυσδιεξίτητον ούσαν, κατώκησεν εν αυτώ και πρότερον όντος και γνωρίμου, ος κατά τινα περίοδον δια τινος αδήλου τα πολλά και ασαφούς προς αυτόν ερχόμενος στενωπού κοινωνίας ηξίου σώματος δεσποτικού. Διήγαγε μεν ουν εν τούτω τω σπηλαίω 50 έτη, πάσης συνουσίας έρημος ανθρωπίνης, εαυτώ δε μόνον προσαδολεσχών και Θεώ, ουδενί ετέρω χρησάμενος προς τροφήν, ότι μη ταις τω σπηλαίω περιπεφυκυίας βοτάναις και ύδατι ποταμίω· πολλούς δε υπέμεινε κινδύνους και πειρασμούς εκ δαιμόνων, ως εξεγένετο μαθείν παρά του προσφοιτώντος ιερέως, εκείνου διηγουμένου ακηκοότος· πληγαίς τε γαρ αυτώ ενέτεναν μέχρι θανάτου, πολλάκις δίκην ληστών επελθόντες, αλλά και μορφάς θηρίων αλλοκότων τε και φοβερώς επάγοντες και το του σπηλαίου εξογκούντες φανταστικώς κατά του Αγίου εδόκουν αυτώ τω σπηλαίω προς φάραγγας βαθείας κατασύρειν. Επεί δε πάσαν μηχανήν διεξελθόντες τη συνεργεία του Αγίου Πνεύματος κατηργήθησαν μη δυνηθέντες του τόπου μετακινήσαι τον Άγιον, εκείνοι μεν αισχύνης πλήρεις και οδυρμών αφανείς εγένοντο, ο δε Άγιος ησύχως και γαληνώς διήγαγε τον βίον τω Αγίω Πνεύματι κυβερνώμενος. Βιώσας δε υπέρ τα 90 έτη, ετελεύτησεν εν αυτώ τω σπηλαίω, εν ω την αθλητικήν διήγαγε ζωήν· θαυματουργείτι και μετά την τελευτήν αυτού τοιούτον. Κατάντικρυ γαρ του σπηλαίου, θήρας ένεκα τινών τας λόχμας διευρυνομένων, οι κύνες τω σπηλαίω επιστάντες, εθορύβουν υλακτούντες· οι θηρευταί δε τους οφθαλμούς προς την υλακήν απερείσαντες, ορώσι χείρα νεύματι προς εαυτήν μετακαλουμένην· νομίσαντες δε των συνθηρευόντων θηρίω προστυχόντα τινά τον μετακαλούμενον είναι, σπουδή πολλή τον ποταμόν διαβάντες, εφίστανται τω σπηλαιω τη των κυνών επόμενοι υλακή· και ζώντα μεν ευρίσκουσιν ουδένα, τον Άγιον δε κείμενον επί εδάφους, κατεσταλμένον κοσμίως, και λυχνίαν υπεράνωθεν αυτού ημμένην. Συνιέντες δε εκ πολλών τεκμηρίων θεοφόρον είναι τον άνδρα προσεκύνουν συν αιδοί πολλή και τα ίχνη προσπεσόντες κατεφίλουν. Έπειτα εις την πόλιν απελθόντες, συν εκπλήξει και ηδονή τω τηνικαύτα αρχιερατεύοντι απαγγέλουσιν. Ο δε μηδέν μελήσας τον των ιερωμένων πάντα χορόν, προσέτι δε και πλήθος άλλο της πόλεως προς θαύμα συνδεδραμηκός, παραλαβών εν τω σπηλαίω γίνεται· πολλαίς δε υμνωδίαις και ψαλμοίς τον τους Αγίους αυτού δοξάζοντα Θεόν δοξάσαντες, υπό λαμπάσι πολλαίς και μύροις προέπεμπον τον Άγιον. Αλλά και αύθις εξαίσιόν τι τερατουργεί ο Θεός εις δόξαν του Οσίου Αυτού. Των κατά την περαίαν του ποταμού οικούντων, πάντων προς την φήμην παρελθόντων, έρις εγείρεται μεταξύ των αγροίκων και των του άστεος επαινετή τις και θαυμασία. Οι μεν ηξίουν προς την πόλιν επαγαγείν και ταύτη τα πρεσβεία δούναι, μητρί των κώμων ούση και υπερεχούς την αξίαν· οι αγρόται δε ουκ έφθασαν παραχωρήσειν αυτοίς του παρ’ αυτοίς τραφέντος αγαθού αλλά καθέξειν όση δύναμις, σωτήρα και ευεργέτην εσόμενον αυτοίς. Επί πολύ δε της έριδος προελθούσης, τέλος έδοξεν επιτρέψαντος την ψήφον τω αγίω, οποτέροις βούλοιτο συνοικείν αυτούς αποστήναι της φιλονικείας. Και δη βους απειροζύγους υποζεύξαντες αμάξη την λάρνακα επιτιθέασι του αγίου απολιπόντες φέρεσθαι οι αν αυτός ιθύνοι· οι δε δρόμω πολλώ τον ποταμόν διαβάντες, ευθύ Βερροίας εχώρουν, μηδαμού παρατραπέντες της οδού, εισελθόντες δε την πόλιν, εις την πατρώαν οικίαν έρχονται του Αγίου, όπου και τέμενος ην της Πανάγνου και Θεομήτορος· ένθα στήσαντες την ορμήν μονονουχί φωνήν εδόκουν αφιέναι ως ενθάδι τον Άγιον βούλεται οικείν. Συνελθόντες τοίνυν τούτω κατατιθέασι πλείστα θαύματα εκτελούντα μέχρι του νυν. Το δε όρος, εν ω το σπήλαιόν εστι του Αγίου, άπαν μοναχών γέγονεν οικητήριον, και πολλών αδελφών συνέστη ασκητήρια, ως και Σκήτην επονομασθήναι του Αγίου Αντωνίου του Νέου

 Τη αυτή ημέρα, μνήμη του Οσίου Πατρός ημών Αντωνίου του Μεγάλου.

Έχει τι μείζον ουρανός και των Νόων, Έξαρχον Αντώνιον, Ασκητών έχων. Εβδομάτη δεκάτη Αντώνιον ένθεν άειραν. Ούτος το μεν γένος ην Αιγύπτιος, εκ πατέρων και προγόνων την εις Χριστόν πίστιν δεδιδαγμένος. Ήκμασε δε εν τοις χρόνοις Διοκλητιανού και Μαξιμιανού, και παρέτεινε μέχρι και του ευσεβούς Βασιλέως Κωνσταντίνου, και των υιών αυτού. Επιδούς δε εαυτόν τη ασκητική αγωγή, τοσούτον υπερέβαλε πάντας, ως υποτύπωσις είναι των εφεξής. Και το παράδοξον, ότι και πρώτος, η κομιδή μετ ὀλίγων, της υπέρ άνθρωπον ταύτης πολιτείας γέγονεν αρχηγός, και μόνος σχεδόν εις τον ακρότατον ήλασεν όρον, ως η περί αυτόν ιστορία δηλοί. Αλλά τα διαβεβοημένα περί αυτού πάσι περιττόν επεκδιηγείσθαι. Τοσούτον δε αναγκαίον ειπείν, ότι εν θνητώ σώματι του σώματος απανίστατο, και τας των ψυχών ανόδους εώρα, και τους ταύτας ευθύνοντας δαίμονας, ο της νοεράς και ασωμάτου φύσεως ίδιον. Ζήσας δε προς τοις εκατόν έτη πέντε, προς Κύριον εξεδήμησε. Τελείται δε η αυτού Σύναξις εν τη αγιωτάτη Μεγάλη Εκκλησία. Ο δε βίος αυτού συνεγράφη υπό του μεγάλου Αθανασίου, Επισκόπου Αλεξανδρείας.

 Τη αυτή ημέρα, μνήμην επιτελούμεν της αθλήσεως του Αγίου ενδόξου μάρτυρος Γεωργίου του εξ Ιωαννίνων.

Γεώργιος γην αροτριάσας ξένως, Ξένον στάχυν ημησεν άφθιτον κλέος. Εν δεκάθ ἑβδομάτῃ τε Γεώργιος ελλιπε γαίαν. Ούτος ο αείμνηστος νεομάρτυς του Χριστού Γεώργιος υιός ύπηρξε γονέων ευσεβών και εναρέτων, Κωνσταντίνου και Βασίλως, εκ τίνος χωρίου της επαρχίας των Γρεβενών ορμωμένων, ονομαζόμενου Τσούρχλι, ανθρώπων ενδεών, και ποριζομένων τα προς το ζην δια της γεωργίας, οιτινες γεννήσαντες τον Γεώργιον, και ευσεβώς αναθρέψαντες, ουκ ηδυνήθησαν δι’ απορίαν εκπαιδεύσαι αυτόν άπειρος δε γραμμάτων ως εκ τούτου διαμείνας, και απορφανισθείς των γονέων του εν νεαρά ηλικία, διέμεινε μέχρι τινός υπό τους αδελφούς του· μετά ταύτα δε μεταβάς εις Ιωάννινα, επορίζετο τα προς το ζην υπομίσθιος, απλούς υπαρχών τον τρόπον, και πράος και μη απολειπόμενος του θαμίζειν εις την εκκλησίαν εν ταις ευκαιρίαις του. Κατά μήνα Οκτώβριον του έτους 1836 διετέλει ως ιπποκόμος παρά τινι οθωμανώ, εν διαπρέποντι αξιώματι όντι παρά τω τότε διοικητή των Ιωαννίνων. Οθωμανοί δε τινες εκ της ευτελεστέρας μοίρας, εμπαθώς προς αυτόν διακείμενοι, συκοφαντίαν αυτώ προσήψαν, ως δήθεν εξομόσας προ τίνος καιρού, πάλιν ως χριστιανός διάγει, και απαχθείς υπ αὐτῶν εις τον Μεχκεμέν, και ερωτηθείς υπό του κριτού αν ούτως έχει τα κατ αὐτόν, ευθαρσώς ανωμολόγησεν, ότι ουδέποτε αρνησίχριστος εγένετο, και αδίκως συκοφαντείται παρ’ αυτών, ο δε κριτής, συνέσει διαπρέπων, εγνώρισεν ότι εμπαθώς κατηγορείται υπ αυτών διο και ανακρίνας αυτόν, και απερίτμητον ευρών απέλυσεν. Παρά τω ειρημένω αυθέντη διατελών εν Ιωαννίνοις συνεζεύχθη νομίμω γυναικί Ελένη τούνομα, κατά Ιανουάριον του έτους 1837. Ελθόντος δε εις Ιωάννινα ηγεμόνος του Μουσταφά Πάσα εμισθώθη παρά τω διορισθέντι νέω Μουσελίμη των Φιλιατών, και απήλθε μετ αυτού εκείσε, και μετ’ ου πολύ επανακάμψαντος εις Ιωάννινα του Μουσελίμη ένεκεν ιδίων υποθέσεων, ήλθε μετ αὐτοῦ και ο Γεώργιος ως ιπποκόμος. Τη 10η Ιανουαρίου 1838 ο Μουσελίμης, διαπεράνας τας υποθέσεις του εξεκίνησεν εις Φιλιάτας, ο δε Γεώργιος, επειδή η σύζυγος του έτεκεν υιόν, εξητήσατο παρ αὐτοῦ την άδειαν, ίνα , διαμείνη τινάς ημέρας εν τη οικία του, και έπειτα να υπάγη, ο δε σκοπός αυτού ην να παρευρέθη εις τον βαπτισμόν του νεοτεχθέντος υιού του, τη 12η Ιανουαρίου, ημέρα τετάρτη πρωί, οθωμανός τις των εκδεδιητημένων, απαντήσας αυτόν εις τινα οδόν, εδράξατο αυτού λέγων· Συ εγινες Τούρκος, και πως ήδη χριστιανός διάγεις; ο δε απεκρίνατο· Μήτε Τούρκος εγενόμην ποτέ, μήτε τον Χριστών μου ποτε ηρνήθην χριστιανός, και ημήν αεί και ειμι. Εν δε τω μεταξύ αθροισθέντων και άλλων οθωμανών εκ των παραπορευομένων, και συμμαρτυρούντων τω απ ἀρχῆς δραξαμένω του Γεωργίου, θορύβου γενομένου υπό της αθροίσεως συμμιγών ανθρώπων, επέστη εν τούτω και του Διοικητού ο Καβάζπασης, όστις ανερευνήσας την αιτίαν του θορύβου, ήκουσε παρά των εκείσε οθωμανών, ότι ούτος, δεικνυόντων τον Γεώργιον, Τούρκος γενόμενος πρότινος καιρού ήδη χριστιανός διάγει· ο δε συνεχώς ανακράζων Χριστιανός και ήμην πάντοτε, και ειμί, και ουδέποτε Τούρκος εγενόμην, συλληφθείς υπό του Καβάζπαση, εφυλακίσθη, και περί το δειλινόν απήχθη εις τον Μεχκεμέν, οπού εξετασθείς, και ποικιλοτρόπως βιασθείς εις την εξόμοσιν, διέμεινεν ακράδαντος επί την ομολογίαν της αμωμήτου ημών πίστεως, και απαχθείς, αύθις εφυλακίσθη. Ο Αρχιερατεύων τότε εν Ιωαννίνοις κύριος Ιωακείμ, ο από Δρυϊνουπόλεως ( ο εν υστέροις από Κυζίκου ευκλεώς πατριαρχεύσας) απήλθεν εις τον Μεχκεμέν κατ ἐκείνην την εσπέραν, και ωμίλησε τα δέοντα, αποδείξας δια λόγων ισχυρών και αναντιρρήτων την αθωότητα του Γεωργίου, εκείθεν δε απήλθε και εις την διοίκησιν, και είπεν όσα έδει, αλλ οἱ λόγοι του ουδέν ίσχυσαν, και τοι βάσιμοι όντες και αληθείς.

Κατ’ εκείνην την νύκτα πολυειδώς βασανισθείς ο Γεώργιος εν τη ειρκτή ίνα εξομόση, διέμεινε στερρός και αμετάτρεπτος και τη πέμπτη πρωί απήχθη πάλιν εις τον Μεχκεμέν, οπού ποικιλοτρόπως εν πρώτοις κολακευθείς, και εν υστέροις απειληθείς, ουκ ενέδωκε, και εμπτυόμενος, και μαστιγούμενος υπό των περιεστώτων οθωμανων, έλεγε τούτον μόνον τον λόγον : Χριστιανός ειμι, και πάλιν απαχθείς εν τη ειρκτή, δεινώς εβασανίσθη δι ὅλης της νυκτός, επιφωσκούσης Παρασκευής, ακίδων εμπαγεισών υπό τους όνυχάς του, και πετρών μεγάλων επιτεθεισών επί τα στήθη αυτού, άτινα γενναίως υπέφερε, συνεχώς λέγων· Χριστιανός ειμι, το δε Σάββατον πρωί απήχθη εις τον Μεχκεμέν, οπού σύλλογος εγένετο πολλών οθωμανών, τότε προεβλήθη αυτώ, ίνα εκλέξη εν των δύο, η να λάβη πολλάς και μεγάλας αντιβραβεύσεις αν εξομόση η να λάβη θάνατον σκληρόν αν επιμείνη εις το πρότερον φρόνημα του. Ο δε γενναίως ανωμολόγησεν ενώπιον πάντων Χριστιανός και ημήν απ ἄρχῃς, Χριστιανός ειμι και έσομαι μέχρι τελευταίας μου πνοής. Τρις εισήχθη ενώπιον του κριτού, και τρις εξήχθη, και επειδή έμεινεν αμετάτρεπτος, εξεδόθη εγγράφως η απόφασις να φονευθή. Εκείθεν απήγαγον αυτόν εις τον ανθύπατον (Κεχαγιάμπεην), οπού πολυειδώς απειληθείς, ουκ ενέδωκεν εκείθεν δε απήχθη και εις τον Διοικητήν Μουσταφά πασάν ομολογήσας δε και ενώπιον αυτού αδεώς τον Ιησούν Χριστόν, απαχθείς εβλήθη εν τη ειρκτή, και τη δευτέρα της εβδομάδος, Ιανουαρίου 17, περί έκτην ώραν απηγχονίσθη εν τη αγορά, πλησίον του χάνδακος του μεγάλου φρουρίου, συνεχώς ανακράζων· Χριστιανός ειμι, ποιήσατέ μοι ει τι δεινόν οίδατε. Έμεινε το σώμα αυτού κρεμάμενον μέχρι της τετράδης, Ιανουαρίου 19· και κατ’ αυτήν εδωρήθη το νεκρόν αυτού σώμα, παρά του Διοικητού Μουσταφά Πασά Βεζύρη, εις τον ρηθέντα Μητροπολίτην Άγιον Ιωαννίνων κύριον Ιωακείμ, όπερ μετακομισθέν εις την Εκκλησίαν του Αγίου Αθανασίου της Μητροπόλεως των Ιωαννίνων, ετάφη εκτός του Ιερού Βήματος εν τω αριστερώ μέρει μετά μεγάλης συνδρομής των χριστιανών, και μετά της ανηκούσης παρατάξεως παντός του Ιερατικού κλήρου. Τελεί δε ο τάφος αυτού απειροπληθείς ιάσεις τοις μετά πίστεως προσερχομένοις, και χους και έλαιον εκ του μνήματος και της κανδήλας του, κομισθέντα και αλλαχού υπό ευλαβών και φιλοχρίστων, συνετέλεσαν εις θεραπείαν δεινών παθών και ανιάτων.

 Τη αυτή ημέρα, ο Όσιος Αχιλλάς εν ειρήνη τελειούται.

Όπλοις Αχιλλεύς τας κάτω πορθεί πόλεις. Πόνοις Αχιλλάς την άνω πλουτεί πόλιν.

 Τη αυτή ημέρα, μνήμη του ευσεβούς βασιλέως Θεοδοσίου του Μεγάλου.

Η Βασιλεία εμποδών ουχ ωράθη, Σοι, ω Θεοδόσιε, προς σωτηρίαν.

 Τη αυτή ημέρα, οι Άγιοι Μάρτυρες Ιουνίλλα και Τούρβων, ξίφει τελειούνται.

Τη αυτή ημέρα, Μνήμη των Οσίων Αντωνίου και Φιλοθέου, κτητόρων της Ιεράς Μονής Αγίου Στεφάνου των Μετεώρων.

Εις πέτραν στήσας σους πόδας Πατερ φθάνεις, Χριστόν την πέτραν Αντώνιε ασκήσας. Φιλών εφίλεις Ον νυν Φιλόθεε έχεις, Μάλλον Αυτος σε νυν κατέχεις εν κόλποις.

 Τη αυτή ημέρα, Μνήμη του Οσίου Βλασίου, κτήτορος της Ιεράς Μονής Γωνιάς της Κρήτης.

Βλύσας Βλάσιε πηγάς πολλών ιδρώτων, εβλάστησας καρπούς, τερπνούς αφθαρσίας.

 Τη αυτή ημέρα, μνήμη του Οσίου Αντωνίου του Κρασνοχόλμκιζ του Ρώσσου, ιδρυτού της Ι. Μ. Αγ. Νικολάου του Τβερ της Ρωσσίας.

 Τη αυτή ημέρα, Μνήμη του Αγίου Αντωνίου, αρχιεπισκόπου Νόβγκοροντ της Ρωσσίας.

 Τη αυτή ημέρα, Μνήμη του Αγίου Αντωνίου, επισκόπου Βολογκντά της Ρωσσίας.

Ταις αυτών αγίαις πρεσβείαις Χριστέ ο Θεός, ελεήσον και σώσον ημάς. Αμήν.

**Ωδή ζ’ . Ουκ ελάτρευσαν.**

Εν σπηλαίω σε μονώτατον ανύοντα τρίβον την κρείττονα ο πλουσιοδότης Χριστός, δοξάζει Αντώνιε, πλουσία χάριτι, οι γαρ δαίμονες, οι κατά σου κινούμενοι, συνετρίβησαν εις τέλος.

Φυγαδεύονται δαιμονικαί επήρειαι και θεραπεύονται επισκιάσει σοφέ, της χάριτος Όσιε, της θείας κάρας σου, τα νοσήματα, των προς αυτήν Αντώνιε, ευλαβώς προσερχομένων.

Ύψος έφθασας της απαθείας Όσιε και χαίρων ήνωσαι τω στεφοδότη Θεώ, εντεύθεν τα θείά σου, πιστώς μυστήρια, προσεκόμιζεν, εν τω σπηλαίω Άγιε, ιερεύς χερσίν οσίαις.

**Θεοτοκίον.**

Γαυριώμενον και καθ’ ημών κινούμενον τον δολιόπλοκον και παλαμναίον εχθρόν, Παρθένε πανάμωμε, εις τέλος σύντριψον, βίον άλυπον, ημίν αεί παρέχουσα και μετάνοιαν γνησίαν.

**Ωδή η’ . Παίδας ευαγείς.**

Έχει σε η πόλις της Βερροίας, προστάτην και αρωγόν και αντιλήπτορα, πρέσβυν προς τον Κύριον, και μεσίτην έτοιμον, διο και την αγίαν σου μνήμην γεραίρουσα, προστρέχει τω πανσέπτω ναώ σου, και θερμώς τιμά σε, Αντώνιε παμμάκαρ.

Ρείθροις των οσίων σου ιδρώτων, τους άνθρακας των παθών παμμάκαρ έσβεσας, και το φως της χάριτος, τη ψυχή δεξάμενος, φωταγωγείς τοις θαύμασιν ως λύχνος πάμφωτος, τους σκότει των παθών κρατουμένους, ρώσιν και υγείαν, τοις πάσχουσι παρέχων.

Άγγελος εν σώματι εδείχθης, ασκήσας υπέρ τους όρους θείω έρωτι, της ανθρώπων φύσεως, Όσιε Αντώνιε, και της των Αγγέλων στάσεων λαμπρώς ηξίωσαι, τελέσας τον αγώνά σου Πάτερ, μεθ’ ων και δοξάζεις, Τριάδα την Αγίαν.

**Θεοτοκίον.**

Σκήνωμα Θεού του αχωρήτου, εδείχθης εν τη κοιλία σου χωρήσασα, τον απεριόριστον, άνθρωπον γενόμενον, εκ των αγνών αιμάτων σου δι’ αγαθότητα, ω πρέσβευε αγνή Θεοτόκε, εκ της των παθών με, στενοχωρίας ρύσαι.

**Ωδή θ’ . Άπας γηγενής.**

Ίασιν ψυχών, και σωμάτων Άγιε η θεία κάρα σου, τοις πιστώς προστρέχουσιν, αναπηγάζει Αγίω Πνεύματι, και πονηρίας πνεύματα θάττον ελαύνουσα, αγιάζει, τηεν ταύτη χάριτι, τους τιμώντάς σε Πάτερ Αντώνιε.

Μόνον του Χριστού, το κάλλος επόθησας από νεότητος, και Αυτού τοις ίχνεσιν, ασχέτω πόθω κατηκολούθησας, και αρετών ταις πράξεσιν σαυτόν εκάλλυνας, δια τούτο, χαίρων κατεσκήνωσας, εις νυμφώνα τον άνω Αντώνιε.

Ο νεοφανής, αστήρ της ασκήσεως Πάτερ Αντώνιε, δέξαι μου την αίνεσιν, και των παθών μου παύσον τον τάραχον, την πόλιν σε δε Βέρροιαν σκέπε και φύλαττε, από πάσης, συνοχής και θλίψεως, την θερμώς προσιούσαν τη σκέπη σου.

**Θεοτοκίον.**

Ύδωρ της ζωής, επήγασας άχραντε Χριστόν κυήσασα, διο ικετεύω Σε, τα του βελίαρ φλογώδη βέλεμνα, τα κατ’ εμού πεμπόμεν σβέσον και δρόσισον, την ψυχήν μου, φλεγομένην πάθεσι, απαθείας τη δρόσω πανύμνητε.

**Εξαποστειλάριον. Γυναίκες ακουτίσθητε.**

Η Βέρροια αγάλλεται, λαμπρώς πανηγυρίζουσα, την φωτοφόρον σου μνήμην, Αντώνιε θεοφόρε, και χάριν τε και έλεος, εκ των λειψάνων σου, λαμβάνουσα τους πόνους σου, γεραίρει δι’ ων πλουσίων, κατηξιώθης χαρίτων.

**Θεοτοκίον.**

Η τον Θεον κυήσασα, καινίζοντα τον άνθρωπον, αναλλοιώτως ατρέπτως, Θεογεννήτορ Παρθένε, παθών μου την σκοτόμαιναν, διάλυσον και ρύσαί με, της επηρείας δέομαι, του πολεμούντος υπούλως, την ταπεινήν μου καρδίαν.

**Αίνοι. Ήχος α’ . Πανεύφημοι Μάρτυρες.**

Πάτερ Αντώνιε Χριστόν, εκ παιδός ηγάπησας, και κοσμικήν ματαιότητα, εμφρόνως έλιπες, και της εγκρατείας, πόνοις υπερέλαμψας, νεκρώσας τα γεώδη φρονήματα, όθεν του πνεύματος, ανεδείχθης θείον όχημα, και των πάλαι Οσίων ισότιμος.

 Πάτερ Αντώνιε στερρώς, εν σπηλαίω ώκησας, έτεσι πλείστοις ως άσαρκος, πόνοις ασκήσεως, σεαυτόν καθαίρων, όθεν της ελλάμψεως, επλήσθης θεοφόρε του Πνεύματος, και ανατέταλκας, ως αστήρ νέος της χάριτος, καταυγάζων άπαντας τοις θαύμασι.

 Πάτερ Αντώνιε τον σον, λείψανον ως εύραντο, οι θηρευταί θείω νεύματι, χαράς επλήσθησαν, και τη ση πατρίδι, τούτο ξένω, θαύματι δεδώρησαι ως πλούτον ουράνιον, πλουτίζον άπαντας, ιαμάτων διαδόσεσι, και διώκον, πάθη τα ολέθρια.

 Πάτερ Αντώνιε την σην, κάραν την σεβάσμιον, περικυκλούντες πληρούμεθα, θείας χρηστότητος, ένθεν γηθομένη, Βέρροια η πόλις σου, την μνήμην σου φαιδρώς εορτάζουσα, πόθω κραυγάζει σοι· τη ση πόλει δίδου Άγιε, ευλογίας της σης τα δωρήματα.

**Δόξα. Ήχος πλ. δ’ .**

Των Οσίων Πατέρων ο χορός, την ηγιασμένην ψυχήν σου εν ουρανοίς, εν ευφροσύνη εδέξαντο αγία, το δε θείόν σου σκήνος η πόλις Βερροίας, ως θησαυρόν κατέχουσα εν κόλποις, την σην γεραίρει Αντώνιε μνήμην· και πανδημεί σε τιμώσα, μακαρίζει σε λέγουσα· ω άνθρωπε του Θεού, θεοφόρε πολίτα, της άνω Βασιλείας· δοχείον πολύτιμον, της επιπνοίας του Πνεύματος· ασκητικής ζωής ο ορανόφωτος λύχνος· το μυρίπνοον κρίνον της απαθείας· το τίμιον γέρας της ησυχίας· Βερροίας το καύχημα, Μακεδονίας αγλάϊσμα, εκτενώς ικέτευε, υπέρ των ψυχών ημών.

**Και νυν. Θεοτοκίον**

Ανύμφευτε Παρθένε, η τον Θεόν αφράστως συλλαβούσα σαρκί, Μήτηρ Θεού του υψίστου, σων οικετών παρακλήσεις δέχου Πανάμωμε, η πάσι χορηγούσα καθαρισμόν των πταισμάτων, νυν τας ημών ικεσίας προσδεχομένη, δυσώπει σωθήναι πάντας ημάς.

 Δοξολογία Μεγάλη και Απόλυσις.

**Μεγαλυνάριον.**

Χαίροις της Βερροίας θείος βλαστός, και Μακεδονίας εγκαλλώπισμα ιερόν, χαίροις της Τριάδος, θεράπων θεοφόρε, Αντώνιε παμμάκαρ, ημών αντίληψις.

Η/Υ ΠΗΓΗ:

Voutsinasilias.blogspot.gr

<http://voutsinasilias.blogspot.gr/2014/01/17.html>

**ΠΑΡΑΚΛΗΤΙΚΟΣ ΚΑΝΩΝ**

**(Γερασίμου μοναχού Μικραγιαννανίτου)**

[](http://3.bp.blogspot.com/-og94iTtXvJE/UupTzDjpbHI/AAAAAAAAQdE/GbK8zRkCrFU/s1600/17.+%CE%91%CE%9D%CE%A4%CE%A9%CE%9D%CE%99%CE%9F%CE%A3+%CE%92%CE%95%CE%A1%CE%9F%CE%99%CE%91%CE%A3+(2).jpg)

Ο Ιερεύς άρχεται της Παρακλήσεως με την δοξολογικήν εκφώνησιν:

Ευλογητός ο Θεός ημών, πάντοτε, νυν και αεί και εις τους αιώνας των αιώνων.

Ο χορός: Αμήν.

Η μη υπάρχοντος Ιερέως, ημείς το:

Δι’ ευχών των Αγίων Πατέρων ημών, Κύριε Ιησού Χριστέ ο Θεός, ελέησον και σώσον ημάς, Αμήν.

**Ψαλμός ρμβ’ (142).**

Κύριε εισάκουσον της προσευχής μου, ενώτισαι την δέησίν μου εν τη αληθεία Σου, εισάκουσον μου εν τη δικαιοσύνη Σου και μη εισέλθης εις κρίσιν μετά του δούλου Σου, ότι ου δικαιωθήσεται ενώπιόν Σου, πας ζων. Ότι κατεδίωξεν ο εχθρός την ψυχήν μου, εταπείνωσεν εις γην την ζωήν μου. Εκάθισέ με εν σκοτεινοίς, ως νεκρούς αιώνος και ηκηδίασεν επ’ εμέ το πνεύμα μου, εν εμοί εταράχθη η καρδία μου. Εμνήσθην ημερών αρχαίων, εμελέτησα εν πάσι τοις έργοις Σου, εν ποιήμασι των χειρών Σου εμελέτων. Διεπέτασα προς Σε τας χείρας μου, η ψυχή μου ως γη άνυδρός Σοι. Ταχύ εισάκουσόν μου, Κύριε, εξέλιπε το πνεύμα μου. Μη αποστρέψης το πρόσωπόν Σου απ’ εμού και ομοιωθήσομαι τοις καταβαίνουσιν εις λάκκον. Ακουστόν ποίησόν μου το πρωΐ το έλεός Σου, ότι επί Σοι ήλπισα. Γνώρισόν μοι, Κύριε, οδόν εν η πορεύσομαι, ότι προς Σε ήρα την ψυχήν μου. Εξελού με εκ των εχθρών μου, Κύριε, προς Σε κατέφυγον, δίδαξόν με του ποιείν το θέλημά Σου, ότι Συ ει ο Θεός μου. Το Πνεύμα Σου το αγαθόν οδηγήσει με εν γη ευθεία, ένεκεν του ονόματός Σου, Κύριε, ζήσεις με. Εν τη δικαιοσύνη Σου εξάξεις εκ θλίψεως την ψυχήν μου και εν τω ελέει Σου εξολοθρεύσεις τους εχθρούς μου. Και απολείς πάντας τους θλίβοντας την ψυχήν μου, ότι εγώ δούλος Σου ειμί.

 Και ευθύς ψάλλεται τετράκις εξ’ υπαμοιβής, μετά των οικείων στίχων:

Θεός Κύριος και επέφανεν ημίν, ευλογημένος ο ερχόμενος εν ονόματι Κυρίου.

Στιχ. α’. Εξομολογείσθε τω Κυρίω ότι αγαθός, ότι εις τον αιώνα το έλεος Αυτού.

Θεός Κύριος και επέφανεν ημίν…

Στιχ. β’. Πάντα τα έθνη εκύκλωσάν με και το ονόματι Κυρίου ημυνάμην αυτούς.

Θεός Κύριος και επέφανεν ημίν…

Στιχ. γ’. Παρά Κυρίου εγένετο αύτη και έστι θαυμαστή εν οφθαλμοίς ημών.

Θεός Κύριος και επέφανεν ημίν…

**Είτα το τροπάριον. Ήχος δ’ . Ο υψωθείς εν τω Σταυρώ.**

Ως κεκτημένος ουρανόθεν την χάριν, πάσης ανάγκης και παθών και κινδύνων, και νοσημάτων πάντας απολύτρωσαι, Όσιε Αντώνιε, τους πιστώς προσιόντας, τη θερμή πρεσβεία σου, τον Χριστόν ικετεύων, ημίν διδόναι θείον ιλασμόν, και ειρηναίαν, εν βίω κατάστασιν.

**Δόξα. Και νυν. Θεοτοκίον.**

Ου σιωπήσομέν ποτε Θεοτόκε, τας δυναστείας Σου λαλείν οι ανάξιοι, ειμή γαρ Συ προΐστασο πρεσβεύουσα, τις ημάς ερρύσατο εκ τοσούτων κινδύνων; Τις δε διεφύλαξεν, έως νυν ελευθέρους; Ουκ αποστώμεν Δέσποινα εκ Σου, Σους γαρ δούλους σώζεις αεί, εκ παντοίων δεινών.

**Ψαλμός ν’ (50).**

Ελέησόν με, ο Θεός, κατά το μέγα έλεός Σου και κατά το πλήθος των οικτιρμών Σου, εξάλειψον το ανόμημά μου. Επί πλείον πλύνόν με από της ανομίας μου και από της αμαρτίας μου καθάρισόν με. Ότι την ανομίαν μου εγώ γινώσκω και η αμαρτία μου ενώπιόν μου εστι δια παντός. Σοι μόνω ήμαρτον και το πονηρόν ενώπιόν Σου εποίησα, όπως αν δικαιωθής εν τοις λόγοις Σου και νικήσης εν τω κρίνεσθαί Σε. Ιδού γαρ εν ανομίαις συνελήφθην και εν αμαρτίαις εκίσσησέ με η μήτηρ μου. Ιδού γαρ αλήθειαν ηγάπησας, τα άδηλα και τα κρύφια της σοφίας Σου εδήλωσάς μοι. Ραντιείς με υσσώπω και καθαρισθήσομαι, πλυνείς με και υπέρ χιόνα λευκανθήσομαι. Ακουτιείς μοι αγαλλίασιν και ευφροσύνην, αγαλλιάσονται οστέα τεταπεινωμένα. Απόστρεψον το πρόσωπόν Σου από των αμαρτιών μου και πάσας τας ανομίας μου εξάλειψον. Καρδίαν καθαράν κτίσον εν εμοί ο Θεός και πνεύμα ευθές εγκαίνισον εν τοις εγκάτοις μου. Μη απορρίψης με από του προσώπου Σου και το Πνεύμα Σου το Άγιον μη αντανέλης απ’ εμού. Απόδος μοι την αγαλλίασιν του σωτηρίου Σου και πνεύματι ηγεμονικώ στήριξόν με. Διδάξω ανόμους τας οδούς Σου και ασεβείς επί σε επιστρέψουσιν. Ρύσαι με εξ αιμάτων ο Θεός, ο Θεός της σωτηρίας μου, αγαλλιάσεται η γλώσσα μου την δικαιοσύνην Σου. Κύριε, τα χείλη μου ανοίξεις και το στόμα μου αναγγελεί την αίνεσίν Σου. Ότι, ει ηθέλησας θυσίαν, έδωκα αν, ολοκαυτώματα ουκ ευδοκήσεις. Θυσία τω Θεώ πνεύμα συντετριμμένον, καρδίαν συντετριμμένην και τεταπεινωμένην ο Θεός ουκ εξουδενώσει. Αγάθυνον, Κύριε, εν τη ευδοκία Σου την Σιών και οικοδομηθήτω τα τείχη Ιερουσαλήμ. Τότε ευδοκήσεις θυσίαν δικαιοσύνης, αναφοράν και ολοκαυτώματα. Τότε ανοίσουσιν επί το θυσιαστήριόν Σου μόσχους.

 Είτα ο Κανών, ου η ακροστιχίς: Δίδου ημίν βοήθειαν Πάτερ. Γερασίμου.

**Ωδή α’ . Ήχος πλ. Δ’ . Υγράν διοδεύσας.**

Δυνάμει των θείων σου πρεσβειών, ισχύν ημίν δίδου, κατά πάσης επιβουλής, Αντώνιε Πάτερ θεοφόρε, του καθ’ ημών μαινομένου αλάστορος.

Ιάσεις πηγάζων παντοδαπάς, ψυχών και σωμάτων, θεραπεύεις πάθη δεινά, διο ημίν δίδου θεοφόρε, της ευλογίας της σης χάριν άφθονον.

Δοξάσας τον Κύριον επί γης, Αυτόν εκδυσώπει, αδοξίας της των παθών, Αντώνιε Πάτερ εκλυτρούσθαι, τους αδιστάκτω ψυχή προσιόντας σοι.

**Θεοτοκίον.**

Ολόφωτον σκήνωμα του Θεού, κεχαριτωμένη, παντευλόγητε Μαριάμ, δοχείον της θείας ενεργείας, την ταπεινήν μου καρδίαν ανάδειξον.

**Ωδή γ’ . Ουρανίας αψίδος.**

Υπελθών τους αγώνας της αρετής Όσιε, πρέσβυς ημίν μέγας εδόθης, προς τον οικτίρμονα, Ον καθικέτευε, πάσης ανάγκης και βλάβης, ρύεσθαι Αντώνιε, τους ευφημούντάςσε.

Η Βερροίας σε πόλις θείον φρουρόν κέκτηται, και τοις σοις αγίοις λειψάνοις, καθαγιάζεται, Πάτερ Αντώνιε, αγιασμόν τε και ρώσιν, εξ αυτών λαμβάνουσα, Πνεύματος χάριτι.

Μη ελλίπης πρεσβεύων υπέρ ημών Όσιε, των πανευλαβώς προσιόντων, τη θεία κάρα σου,, ως αν ρυώμεθα, ασθενειών και κινδύνων, και των επιθέσεων, του παναλάστορος.

**Θεοτοκίον.**

Ιησούν τον Σωτήρα και του παντός Κύριον, επ’ ευεργεσία Παρθένε, ημών κυήσασα, κυριευθέντα με, υπό παθών ακαθάρτων, κάθαρον και σώσόν με, τη Ση χρηστότητι.

Διάσωσον, τους σους ικέτας Αντώνιε θεοφόρε, πολυτρόπων επιφορών και κακώσεων, και την κατ’ άμφω υγείαν ημίν εξαίτει.

Επίβλεψον, εν ευμενεία πανύμνητε Θεοτόκε, επί την εμήν χαλεπήν του σώματος κάκωσιν, και ίασαι της ψυχής μου το άλγος.

**Κάθισμα. Ήχος β’ . Πρεσβεία θερμή.**

Προστάτην θερμόν και θείον αντιλήπτορα, και κλέος σεπτόν, η Βέρροιά σε κέκτηται, Αντώνιε μακάριε, δια τούτο πίστει κραυγάζει σοι· μη διαλίπης πρεσβεύων Χριστώ, διδόναι ημίν πταισμάτων άφεσιν.

**Ωδή δ’ . Εισακήκοα Κύριε.**

Νοσημάτων απάλλαξον, των πολυειδών και των θλίψεων, τους προστρέχοντας Αντώνιε, τη σορώ τη θεία των λειψάνων σου.

Βοηθός ετοιμότατος, πέλων τοις προσπίπτουσι τη πρεσβεία σου, βοηθείν μη παύση Όσιε, τοις ειλικρινώς σε μακαρίζουσι.

Οι τηκόμενοι πάθεσιν, ίασιν λαμβάνοντες εκ της κάρας σου, μεγαλύνουσιν Αντώνιε, την παρά θεού δοθείσαν χάριν σοι.

**Θεοτοκίον.**

Η Θεόν σωματώσασα, και την αμαρτίαν την πάλαι λύσασα, Θεοτόκε αειπάρθενε, λύσον των παθών μου την σκοτόμαιναν.

**Ωδή ε’ . Φώτισον ημάς.**

Θραύσον την ισχύν, του δολίου πολεμήτορος, του αεί ωρυομένου καθ’ ημών, και ειρήνην ημίν δίδου Πάτερ Όσιε.

Έλαμψας ημίν, ως αστήρ Πάτερ νεόφωτος, δια τούτο δυσωπούμέν σε θερμώς, παθημάτων την αχλύν ημών διάλυσον.

Ίασαι ημών, των ψυχών Πάτερ Αντώνιε, και σωμάτων ασθενείας χαλεπάς, και πταισμάτων ημίν αίτει την συγχώρησιν.

**Θεοτοκίον.**

Άχραντε αγνή, Θεοτόκε αειπάρθενε, εμπαθείας και ατόπων λογισμών, την ρυπώσάν μου καρδίαν αποκάθαρον.

**Ωδή στ’ . Την δέησιν.**

Ναώ σου, τω ιερώ ως λιμένι, αχειμάστω καταφεύγοντες Πάτερ, τρικυμιών χαλεπών των του βίου, και πάσης ζάλης ταχέως λυτρούμεθα, και προς ειρήνης την οδόν, δια σου ασφαλώς οδηγούμεθα.

Προστάτην, και πολιούχον και ρύστην, της Βερροίας σε πλουτούσα η πόλις, εν πάση ώρα και πάση ανάγκη, υπό την σκέπην σουν πίστει προστρέχουσα, Αντώνιε θαυματουργέ, πάσης βλάβης λυτρούται και θλίψεως.

Ασκήσει, ευαρεστήσας Κυρίω, παρ’ Αυτού θεοπρεπώς εδοξάσθης, ένθεν τους πάντας προφθάνεις οξέως, και κινδυνεύοντας σώζεις Αντώνιε, διο βοώμέν σοι θερμώς· βοηθός ημίν έσο εν άπασι.

**Θεοτοκίον.**

Τον πάντων, δημιουργόν και σωτήρα, απειράνδρως Θεοτόκε τεκούσα, προς σωτηρίας οδόν την ευθείαν, εκ των βαράθρων της πλάνης ανθέλκυσον, τους αφορώντας ακλινώς, προς την Σην οξυτάτην αντίληψιν.

Διάσωσον, τους σους ικέτας Αντώνιε θεοφόρε, πολυτρόπων επιφορών και κακώσεων, και την κατ’ άμφω υγείαν ημίν εξαίτει.

Άχραντε, η δια λόγου τον Λόγον ανερμηνεύτως, επ’ εσχάτων των ημερών τεκούσα δυσώπησον, ως έχουσα μητρικήν παρρησίαν.

**Κοντάκιον. Ήχος β’ . Τοις των αιμάτων σου.**

Ως των Οσίων των πάλαι ισότιμος, και των Αγίων Αγγέλων συνόμιλος, Αντώνιε Πάτερ μακάριε, υπέρ ημών συν αυτοίς καθικέτευε, ως αν πάσης βλάβης ρυώμεθα.

 Οι Αναβαθμοί· το α ἀντίφωνον του δ’ ἤχου.

Προκείμενον: Τίμιος εναντίον Κυρίου, ο θάνατος του Οσίου Αυτού.

Στ.: Μακάριος ανήρ ο φοβούμενος τον Κύριον.

**Ευαγγέλιον, κατά Ματθαίον:**

Είπεν ο Κύριος τοις εαυτού μαθηταίς· πάντα μοι παρεδόθη...

Ο Ν ψαλμός.

Δόξα: Ταις του Σου Οσίου...

Και νυν: Ταις της Θεοτόκου...

Προσόμοιον. Ήχος πλ. β’ . Όλην αποθέμενοι. Στ.: Ελεήμον, ελέησόν με ο Θεός...

Χάριν την του Πνεύματος, οία Κυρίου θεράπων, κεκτημένος Όσιε, ως πηγήν ζωήρρυτον τη καρδία σου, πειρασμών άνθρακας, και παθών την φλόγα, και το πυρ το ανυπόστατον, σβεννύει πάντοτε, των αρρωστημάτων και θλίψεων, και θυμηδίαν άνωθεν, νέμεις και υγείαν τοις σπεύδουσι, τη ση προστασία, Αντώνιε Οσίων καλλονή, Χριστόν ημίν ιλεούμενος, τον σε θαυμαστώσαντα.

**Ωδή ζ’ . Οι εκ της Ιουδαίας.**

Εκ σιγής της ερήμου ως πολύφωτος λύχνος ημίν ανέλαμψας, Αντώνιε παμμάκαρ, και τω φωτί τω θείω, καταυγάζεις τους ψάλλοντας· ο των πατέρων ημών, Θεός ευλογητός ει.

Ρύου πάσης ανάγκης και δεινών παθημάτων Πάτερ Αντώνιε, και πάσης εν τω βίω, πικρίας και μανίας, του δεινού πολεμήτορος, τους εκζητούντας θερμώς, την θείαν αρωγήν σου.

Γέρας θείον η πόλις της Βερροίας ευρούσά σε Πάτερ Όσιε, αεί επιβοάται, την σην επιστασίαν, ην μη παύση δωρούμενος, ως αν των πικρών πειρασμών, ρυώμεθα ταχέως.

**Θεοτοκίον.**

Ενεπλήσθην μωλώπων νοητών Θεοτόκε ροπή τη χείρονι, αλλά της τούτων Κόρη, ψυχήν μου την αθλίαν, δυσωδίας απόπλυνον, και έξεως πονηράς, απάλλαξον τον νουν μου.

**Ωδή η’ . Τον Βασιλέα.**

Ρείθροις αΰλοις, των πρεσβειών σου παμμάκαρ, την αυχμώσάν μου κατάρδευσον καρδίαν, ως αν μετανοίας, καρπόν ενέγκη θείον.

Άνωθεν ίδε, τους ευλαβώς παρεστώτας, τη εικόνι σου και τοις σεπτοίς λειψάνοις, και τας τούτων πλήρου, Αντώνιε αιτήσεις.

Σύντριψον Πάτερ, τας καθ’ ημών επηρείας, του αλάστορος και άτρεπτον ειρήνην, δίδου θεοφόρε, ημίν τη ση πρεσβεία.

**Θεοτοκίον.**

Ιλύος Κόρη, της των παθών την ψυχήν μου, αποκάθαρον ως του ελέους βρύσις, της συσσωρευθείσης, εκ λογισμών εκτόπων.

**Ωδή θ’ . Κυρίως Θεοτόκον.**

Μονάς τας ουρανίους, Πάτερ κατοικήσας, τους επί γης σε τιμώντας Αντώνιε, πειρατηρίων γηΐνων ατρώτους φύλαττε.

Ο μέγας της Βερροιας, και θερμός προστάτης, μεγάλων πόνων και θλίψεων λύτρωσαι, τους μεγαλύνοντας Πάτερ την πολιτείαν σου.

Υπέρτερον τον νουν, πάσης εμπαθείας, τη ση πρεσβεία Αντώνιε έργασαι, και μετανοίας τη πέτρα αυτόν στερέωσον.

**Θεοτοκίον.**

Υφάψασα την φλόγα, ένδον της ψυχής μου, της θεϊκής αγαπήσεως άχραντε, τας των παθών μου ακάνθας φλέξον και σώσόν με.

**Μεγαλυνάρια.**

Άξιόν εστιν ως αληθώς, μακαρίζειν Σε την Θεοτόκον, την αειμακάριστον και παναμώμητον και μητέρα του Θεού ημών. Την τιμιωτέραν των Χερουβείμ και ενδοξοτέραν ασυγκρίτως των Σεραφείμ, την αδιαφθόρως Θεόν Λόγον τεκούσαν, την όντως Θεοτόκον Σε μεγαλύνομεν.

Χαίροις των Οσίων ο μιμητής, και της ησυχίας ο ακοίμητος οφθαλμός, χαίρε εγκρατείας, στηλογραφία έμπνους, Αντώνιε παμμάκαρ, Βερροίας βλάστημα.

Χαίρων εκ νεότητος τω Χριστώ, Πάτερ ανετέθης, και ισάγγελος εν σαρκί, ώφθης υποέρ φύσιν, Αντώνιε ασκήσας, διο της ουρανίου, χαράς ηξίωσαι.

Μόνος εν σπηλαίω μόνω Θεώ, Πάτερ προσανέχων, τας ελλάμψεις τας μυστικάς, παρ’ Αυτού εδέξω, και πάσαν την μανίαν, την κατά σου καθείλες, του πολεμήτορος.

Χαίρει κεκτημένη ως θησαυρόν, η πατρίς σου Πάτερ, τα σα λείψανα τα σεπτά, χάριν ιαμάτων, εκ τούτων καρπουμένη, και πάσαν άλλην θείαν, δόσιν Αντώνιε.

Τους προσερχομένους τω σω ναώ, ρύσαι από πάσης, δυσχερείας και προσβολής, των αντικειμένων, δολία Πάτερ γνώμη, Αντώνιε και δίδου, πάσι την χάριν σου.

Ίασαι σωμάτων και των ψυχών, Πάτερ τας οδύνας, ως του Πνεύματος θησαυρός, και των ακαθάρτων, πνευμάτων πάσαν λύμην, την καθ’ ημών Αντώνιε, αποδίωκε.

Πάσαι των Αγγέλων αι στρατιαί, Πρόδρομε Κυρίου, Αποστόλων η δωδεκάς, οι Άγιοι Πάντες μετά της Θεοτόκου, ποιήσατε πρεσβείαν εις το σωθήναι ημάς.

**Το Τρισάγιον και τα Τροπάρια ταύτα. Ήχος πλ. β’ .**

Ελέησον ημάς, Κύριε, ελέησον ημάς, πάσης γαρ απολογίας απορούντες, ταύτην Σοι την ικεσίαν, ως Δεσπότη, οι αμαρτωλοί προσφέρομεν, ελέησον ημάς.

**Δόξα Πατρί…**

Κύριε ελέησον ημάς, επί Σοι γαρ πεποίθαμεν. Μη οργισθής ημίν σφόδρα, μηδέ μνησθής των ανομιών ημών. Αλλ’ επίβλεψον και νυν ως εύσπλαχνος και λύτρωσαι ημάς εκ των εχθρών ημών. Συ γαρ ει Θεός ημών και ημείς λαός Σου, πάντες έργα χειρών Σου και το όνομά Σου επικεκλήμεθα.

**Και νυν…**

Της ευσπλαγχνίας την πύλην άνοιξον ημίν, ευλογημένη Θεοτόκε, ελπίζοντες εις Σε μη αστοχήσομεν, ρυσθείημεν δια Σου των περιστάσεων, Συ γαρ η σωτηρία τουγένους των Χριστιανών.

 Είτα ο Ιερεύς, την Εκτενή Δέησιν, ημών ψαλλόντων το λιτανευτικόν· Κύριε ελέησον. Υπό του Ιερέως Απόλυσις. Και των Χριστιανών ασπαζομένων την Εικόνα και χριομένων δι’ αγίου ελαίου, ψάλλονται τα παρόντα Τροπάρια:

**Ήχος β’. Ότε εκ του ξύλου.**

Πάντας, τους προσπίπτοντας πιστώς, Πάτερ τη σεπτή σου εικόνι, και τοις λειψάνοις σου, Όσιε Αντώνιε, των Βερροιέων χαρά, ανωτέρους διάσωζε, παθών και κινδύνων, και παντοίων θλίψεων, τη προστασία σου, αίτει δε ημίν θεοφόρε, άφεσιν πταισμάτων θεόθεν, και χαράν και νόσων απολύτρωσαι. Δέσποινα πρόσδεξαι τας δεήσεις των δούλων Σου, και λύτρωσαι ημάς, από πάσης ανάγκης και θλίψεως.

Την πάσαν ελπίδα μου εις Σε ανατίθημι, Μήτερ του Θεού, φύλαξόν με υπό την σκέπην Σου.

 Δι’ ευχών.

**ΧΑΙΡΕΤΙΣΜΟΙ**

**(Γερασίμου μοναχού Μικραγιαννανίτου).**

**Κοντάκιον. Ήχος πλ. δ’ . Τη Υπερμάχω.**

Τον εν τη Σκήτει της Βερροίας διαλάμψαντα, και τον θαυμάτων δοξασθέντα ταις δυνάμεσι, ως ισάγγελον τιμήσωμεν εν τω βίω· τω Σωτήρι γαρ αμέμπτως ηκολούθησε, και παρέχει παρ’ Αυτού την χάριν άφθονον, τοις κραυγάζουσι·

**χαίροις Πάτερ Αντώνιε.**

Άσαρκος εν ασκήσει, μετά σώματος ώφθης, Αντώνιε οσίως βιώσας (γ’ ), και παρά Κυρίου δοξασθείς, παρέχεις αεί ταχείαν βοήθειαν, τοις σπεύδουσι τη σκέπη σου και ευλαβώς σοι εκβοώσι·

Χαίρε, Χριστού ο θείος θεράπων·

χαίρε, φωτός αΰλου θεάμων.

Χαίρε, των αρχαίων Οσίων ομότροπος·

χαίρε, των αΰλων Αγγέλων ισότιμος.

Χαίρε, ύψος της ασκήσεως, σώματι εν υλικώ·

χαίρε, βάθος της φρονήσεως, εν νοΐ πνευματικώ.

Χαίρε, ότι εν ύλη ως ασώματος ώφθης·

χαίρε, ότι αΰλων χαρισμάτων επλήσθης.

Χαίρε, λαμπρόν της Βέρροιας καύχημα·

χαίρε, σεπτών μοναζόντων αύχημα.

Χαίρε, δι’ ου ο εχθρός κατεβλήθη·

χαίρε, δι’ ου πας πιστός ελαμπρύνθη.

**Χαίροις Πάτερ Αντώνιε.**

 Βίον ένθεον έχων, εκ παιδός θεοφόρε, ετρώθης τη αγάπη Κυρίου, και χαίρειν τις εν κόσμω ειπών, ακολουθείν ηρετίσω τω Κτίστη σου, ω ακλινώς επόμενος, Αντώνιε πιστώς εβόας·

**Αλληλούϊα.**

Γνώσει λελαμπρυσμένος, εκ νεότητος θεία, προσήλθες ολοτρόπω καρδία, τη εν τη περαία Μονή, τον του Κυρίου σταυρόν άρας Όσιε, εν ω ενδυναμούμενος, ισχύν παρέχεις τοις βοώσι·

Χαίρε, της θείας αγάπης άνθος·

χαίρε, Οσίων Πατέρων τύπος.

Χαίρε, εγκρατείας λαμπρά υποτύπωσις·

χαίρε, πολιτείας οσίας ακρίβωσις.

Χαίρε, θείον ενδιαίτημα ουρανίων αρετών·

χαίρε, σκεύος καθαρώτατον χαρισμάατων θεϊκών.

Χαίρε, ότι παιδιόθεν τω Χριστώ ανετέθης·

χαίρε, ότι θεόθεν ιερώς εδοξάσθης.

Χαίρε, λαμπάς της θείας ασκήσεως· χαίρε,

 κρατήρ ναμάτων της χάριτος.

Χαίρε, Χριστόν εκ παιδός αγαπήσας·

χαίρε, εχθρού τας ορμάς καταργήσας.

**Χαίροις Πάτερ Αντώνιε.**

 Δύναμιν ουρανόθεν, δεχόμενος θεόφρον, εχώρεις προς τα πρόσω· προθύμως και τοις αδελφοίς υπογραμμός εν κοινοβίω εγένου Αντώνιε· τους πάντας γαρ διήγειρας, τω δυναμούντί σε κραυγάζειν·

**Αλληλούϊα.**

 Ένθους όλος εδείχθης, αναβάσεσι θείαις, αρθείς προς υψηλάς θεωρίας, και του Προδρόμου μιμητής, ως πτερωθείς θείω έρωτι γέγονας· διο σε μακαρίζοντες, Αντώνιε αναβοώμεν·

Χαίρε, πολίτης ο της ερήμου·

χαίρε, ο μύστης ο του Κυρίου.

Χαίρε, Ηλιού του Θεσβίτου ομόζηλος·

χαίρε, Βαπτιστού εν τω βίω ομότροπος.

Χαίρε, έξω της αισθήσεως, γεγονώς εν αρεταίς·

χαίρε, έμπλεως της χάριτος, πράξεσιν ασκητικαίς.

Χαίρε, σαρκός νεκρώσας το φρόνημα·

χαίρε, εχθρών εκκρούσας το όρμηνα.

Χαίρε, κανών ησυχίας τελείας·

χαίρε, λαμπτήρ πολιτείας οσίας.

**Χαίροις Πάτερ Αντώνιε.**

Ζων ως άσαρκος Πάτερ, απορκήμνω σπηλαίω, και μόνω τω Θεώ προσανέχων, άγνωστος ετέλεις τοις πιστοίς, τω Δεσπότη των όλων γινωσκόμενος, ω νυχθημερόν Όσιε,εβόας ζεούση τη καρδία·

**Αλληλούϊα.**

 Ήρθης προς απαθείας, το ακρότατον ύψος, εκβάς των γεηρών φρονημάτων· και την των Αγγέλων βιοτήν, εν σπηλαίω διερχόμενος Όσιε, φωτός θείου πεπλήρωσαι, δι’

ου φωτίζεις τους βοώντας·

Χαίρε, φωτός αΰλου δοχείον·

χαίρε, χαράς αγίας ταμείον.

Χαίρε, απαθείας λειμών ευωδέστατος·

χαίρε, αφθαρσίας επόπτης και μέτοχος.

Χαίρε, όρος ο ακρότατος, ησυχίας αληθούς·

χαίρε, λύχνος φαεινότατος, χάριτος της θεαυγούς.

Χαίρε, ότι Προδρόμου την ζωήν εμιμήσω·

χαίρε, ότι Οσίων τας ελλάμψεις εκτήσω.

Χαίρε, παθών νεκρώσας το σκίρτημα·

χαίρε, εχθρών εκτρέψας το σύστημα.

Χαίρε, ζωής λαμπηδών ισαγγέλου·

χαίρε, τρυφής κοινωνέ ουρανίου.

**Χαίροις Πάτερ Αντώνιε.**

 Θαυμάζων της βιοτής σου, ιερεύς ο θεόφρων, τον τρόπον και το σύντονον Πάτερ, διηκόνει σοι πανευλαβώς, εν τω σπηλαίω ηρέμα προσιών σοι· ως άγγελον γαρ Όσιε, εώρα σε Θεώ ψάλλων·

**Αλληλούϊα.**

 Ίσχυσας εν δυνάμει, και ροπή θεοσδότω, ελείν των ακαθάρτων πνευμάτων, τας εν τω σπηλαίω προσβολάς, και τας ποικίλας ορμάς και τεχνάσματα· διο ως νικηφόρον σε, εν πάσι τιμώντες βοώμεν·

Χαίρε, η στήλη της ησυχίας·

χαίρε, η πέτρα της καρτερίας.

Χαίρε, ουρανίου ισχύος θησαύρισμα·

χαίρε, της μανίας του πλάνου κατάπτωμα.

Χαίρε, έρεισμα ακράδαντον, κλονουμένων καρδιών·

χαίρε, σύντριμμα παντέλειον, εχθρικών επιβουλών.

Χαίρε, ότι βελίαρ τας ορμάς διαλύεις·

χαίρε, ότι καρδίας ευσεβούντων ρωννύεις.

Χαίρε, εχθρού νικήσας το φρύαγμα·

χαίρε, θεσμών χειρόνων εκνίκημα.

Χαίρε, ισχύν δεδεγμένος την θείαν·

χαίρε, οφρύν κατασπών ολεθρία.

**Χαίροις Πάτερ Αντώνιε.**

 Κρότους και τους θορύβους, και πολέμους ποικίλους, μηδόλως πτοηθείς των δαιμόνων, εν ησυχία και προσευχή, εν τω σπηλαίω ανύμνεις τον Κύριον, εν χρόνοις πλείστοις Όσιε, ψάλλων Αυτώ εν ευφροσύνη·

**Αλληλούϊα.**

 Λάμψας εν τοις Οσίοις, ως νεόφωτον άστρον, Αντώνιε οσία ασκήσει, καταυγάζεις θαυμάτων αυγαίς, Εκκλησίαν ορθόδοξον Όσιε, ήτις ανευφημούσά σε βοά σοι ομοφώνως ταύτα·

Χαίρε, ο νέος εν τοις Οσίοις·

χαίρε, ο μέγας εν θαυμασίοις.

Χαίρε, Εκκλησίας αστήρ ο νεόφωτος·

χαίρε, των Αγίων απάντων ομόσκηνος.

Χαίρε, φως δεχθείς το άϋλον, τη ευθεία σου ψυχή·

χαίρε, φως εκλάμπων χάριτος, τοις τιμώσί σε αεί.

Χαίρε, Μακεδονίας ιερώτατον έρνος·

χαίρε, Ορθοδοξίας θεοδώρητον κλέος.

Χαίρε, στερρόν Βερροιέων στήριγμα·

χαίρε, σεμνόν ορθοδόξων Ύμνημα.

Χαίρε, πιστών τας καρδίας λαμπρύνων·

χαίρε, εχθρών την καρδίαν ελκύων.

**Χαίροις Πάτερ Αντώνιε.**

 Μένων εν τω σπηλαίω, χρόνοις πλείστοις ανδρείως, ανήλθες προς ουράνιον ύψος, αρρήτων Πάτερ θεωριών, και τρισαυγέσιν εκράθης ελλάμψεσι, θεωθείς κατά μέθεξιν· διο και έψαλλες Κυρίω·

**Αλληλούϊα.**

 Νουν τον σον εκκαθάρας, τη συντόνω ασκήσει, Αντώνιε Οσίων λαμπρότης, εν πεντήκοντα ενιαυτοίς, αυτομάτοις ετρέφου χόρτοις Άγιε· και νουν ευφραίνεις άπαντας, τη χάριτί σου τους βοώντας·

Χαίρε, ο άσαρκος εν ασκήσει·

χαίρε, ο ένυλος εν αΰλοις.

Χαίρε, ο των όρων εκβάς των της φύσεως·

χαίρε, ο τον λόγον πληρώσας του Κτίσαντος.

Χαίρε, ο των Αγγέλων μιμητής πολιτείας·

χαίρε, ο της τελείας εραστής ησυχίας.

Χαίρε, φωτός του θείου κειμήλιον·

χαίρε, ημών το μέγα προσφύγιον.

Χαίρε, δι’ ου Βερροιείς εγκαυχώνται·

χαίρε, δι’ ου ασθενείς εξιώνται.

**Χαίροις Πάτερ Αντώνιε.**

 Ξένος πάντη ωράθης, Αντώνιε του κόσμου, τη ξένη πολιτεία σου Πάτερ, και πάσαν εξένισας ψυχήν, οπηνίκα μετά τέλος εγνώρισαι· ξένοις θαυμασίοις γαρ, εξέπληκας τους εκβοώντας·

**Αλληλούϊα.**

 Ότε ομφή αγία, θηρευταί εν σπηλαίω, ίθυναν την εαυτών πορείαν, εύρον ώσπερ θείον θησαυρόν, το σεπτόν σου κατακείμενον λείψανον, τότε τούτο εγνώρισαν, τοις

ευσεβέσιν εκβοώσι·

Χαίρε, το σκεύος του Παρακλήτου·

χαίρε, το δένδρον του Παραδείσου.

Χαίρε, ο ανύσας τον βίον σου άγνωστος·

χαίρε, ο τοις πάσι γνωσθείς πλήρης χάριτος.

Χαίρε, άνθρωπε ουράνιε, μοναζόντων καλλονή·

χαίρε, άγγελε επίγειε, Βερροιέων χαρμονή.

Χαίρε, ότι εύφραίνεις τους πιστούς τω σω σκήνει·

χαίρε, ότι ιάσαι των ψυχών την οδύνην.

Χαίρε, χαράν διδούς ημίν κρείττονα·

χαίρε, πιστών σωτήριον ίαμα.

Χαίρε, καλώς τον αγώνα ανύσας·

χαίρε, μονάς ουρανίους οικήσας.

**Χαίροις Πάτερ Αντώνιε.**

 Πλήρεις χαράς αγίας, και πολλής θυμηδίας, ανήγγειλαν τη πόλει Βερροίας, την του λειψάνου σου εύρεσιν, οι ευλαβείς θηρευταί Πάτερ Όσιε, και πάντες επευφράνθησαν, τω Σωτήρι Χριστώ βοώντες·

**Αλληλούϊα.**

 Ρήσεσιν εγκωμίων, και ύμννοις θεηγόροις, υμνούντες την Αγίαν Τριάδα, προσήλθον τω σπηλαίω θάττον, ο ποιμενάρχης συν τη ποίμνη Όσιε, και τω σεπτώ λειψάνω

σου προσπίπτοντες πιστώς εβόων·

Χαίρε, το μύρον της ευωδίας·

χαίρε, ο μύστης της εγκρατείας.

Χαίρε, των Οσίων των πάλαι εφάμιλλος·

χαίρε, ο εν βίω αγίω ισάγγελος.

Χαίρε, ότι υπερέλαμψας, εν ασκήσει θαυμαστή·

χαίρε, ότι διετέλεσας, άγνωστος τοις εν τη γη.

Χαίρε, δεδοξασμένε άνθρωπε του Κυρίου·

χαίρε, πεπληρωμένε αγιάσματος θείου.

Χαίρε, πιστών ευφράνας το πλήρωμα·

χαίρε, ζωής αφθάρτου το ίνδαλμα.

Χαίρε, ψυχών ο εξαίρων τον ζόφον·

χαίρε, παθών ο εκτρέπων τον πόνον.

**Χαίροις Πάτερ Αντώνιε.**

 Σύροντες νεύματί σου, την άμαξαν οι βόες, εν η το σον πανάγιον σκήνος, τη πόλει έφθασαν Βερροίας, και τω σω οίκω κατέπαυσαν Άγιε, εν ω τούτο κατέθεντο, οι συμπολίταί σου βοώντες·

**Αλληλούϊα.**

Τίμιος όντως ώφθη, ο σος θάνατος Πάτερ, ενώπιον Θεού θεοφόρε· εντεύθεν ουρανίαις τιμαίς, το σον άγιον τετίμηται λείψανον, ω πίστει προσερχόμενοι, αγιαζόμεθα βοώντες·

Χαίρε, Αγίων ο συμπολίτης·

χαίρε, ο άγιος στεφανίτης.

Χαίρε, αγιότητος πνέων την εύνοιαν·

χαίρε, ιλαρότητος νέμων την εύνοιαν.

Χαίρε, ότι εν σοι γάνυνται Βερροιείς οι ευσεβείς·

χαίρε, ότι τω λειψάνω σου εξιώνται ασθενείς.

Χαίρε, των Μακεδόνων εγκαλλώπισμα θείον·

χαίρε, των τρυχομένων εν πάθεσιν ιατρείον.

Χαίρε, της σης πατρίδος εντρύφημα·

χαίρε, παντός πιστού αγαλλίαμα.

Χαίρε, ορών του Σωτήρος το κάλλος·

χαίρε, παθών ο κουφίζων το άχθος.

**Χαίροις Πάτερ Αντώνιε.**

 Ύδωρ της αφθαρσίας, εκ πηγών σωτηρίου, επόμβρησον ημίν θεοφόρε, και σβέσον την φλόγα των παθών, των προστρεχόντων τω ναώ σου Όσιε, ως αν πάσης κακώσεως ρυώμεθα οι εκβοώντες·

**Αλληλούϊα.**

 Φέγγει τω τρισηλίω, λαμπρυνόμενος άτερ, και θείας κοινωνών μετουσίας, μη παύση πρεσβεύων τω Χριστώ, φθοροποιών παθών λυτρούσθαι πάντοτε, Αντώνιε μακάρτιε, τους εκβοώντάς σοι τοιαύτα·

Χαίρε, Βερροίας ο πολιούχος·

χαίρε, της χάριτος λαμπαδούχος.

Χαίρε, αντιλήπτωρ ημών ο θερμότατος·

χαίρε, προστάτης και πρόβολος.

Χαίρε, θείων απολαύσεων, υπέρ φύσιν εντρυφών·

χαίρε, θάττον την αντίληψιν, τοις αιτούσι χορηγών.

Χαίρε, ότι βλυστάνεις ιαμάτων την χάριν·

χαίρε, ότι ελαύνεις των δαιμόνων την βλάβην.

Χαίρε, φθαρτών απάντων υπέρτερε·

χαίρε, γερών των άνω συμμέτοχε.

Χαίρε, ωδήν την τρισάγιον άδων·

χαίρε, φωτί τρισηλίω εκλάμπων.

**Χαίροις Πάτερ Αντώνιε.**

 Χαίρει εγκαυχωμένη, η σε ενεγκαμένη, Βέρροια τη λαμπρά σου ασκήσει, και ως θησαυρόν πολυτελή, την σην κάραν συν τοις λοιποίς λειψάνοις σου, πλουτούσα Πάτερ Όσιε, τω σε δοξάσαντι κραυγάζει·

**Αλληλούϊα.**

 Ψάλλων συν τοις Αγγέλοις, τη Αγία Τριάδι, τον ύμνον τον τρισάγιον Πάτερ, ικέτευε αεί συν αυτοίς, διδόναι ημίν πταισμάτων συγχώρησιν, τοις πάντοτε προστρέχουσι τη πρεσβεία σου και βοώσι·

Χαίρε, Αντώνιε θεοφόρε·

χαίρε, αείφωτε εωσφόρε.

Χαίρε, θεωρέ της του Λόγου τερπνότητος·

χαίρε, κοινωνέ της αΰλου λαμπρότητος.

Χαίρε, κλέος και υπόδειγμα ευλαβών ησυχαστών·

χαίρε, στήλη θεοτύπωτε, ασκητών θεοειδών.

Χαίρε, των μοναζόντων υποτύπωσις θεία·

χαίρε, των σε τιμώντων θαυμαστή προστασία.

Χαίρε, δι’ ου παθών λυτρωθήσομαι·

χαίρε, δι’ ου φωτός πληρωθήσομαι.

Χαίρε, ημάς τω Κυρίω προσάγων·

χαίρε, προς Ον εκβοώ ανακράζων.

**Χαίροις Πάτερ Αντώνιε.**

 Ω τρισόλβιε Πάτερ, της Βερροίας το γέρας, Αντώνιε πάτέρων φαιδρότης (γ ), τους την σην αινούντας βιοτήν, βιοτικών πειρατηρίων πάντοτε, απάλλαττε πρεσβείαις σου, ως αν Θεώ αεί βοώμεν·

**Αλληλούϊα.**

**ΕΓΚΩΜΙΑ**

**(Ιωήλ μητροπολίτου Εδέσσης).**

**Στάσις πρώτη. Ήχος πλ. α’ . Η ζωή εν τάφω.**

Αντωνίου πάσα, φιλεόρτων πληθύς, τα εγκώμια μελίσματα σήμερον, αναμέλψωμεν συμφώνως και φαιδρώς.

Βιοτήν εκλέξας, των σεμνών ασκητών, εν σπηλαίω δυσπροσίτω κατώκησας, διαιτώμενος Αντώνιε λιτώς.

Γεγηθότες πάντες, των σων θείων οστών, εν τω θείω σου τεμένει Αντώνιε, λιτανεύομεν την λάρνακα σεμνώς.

Δεδεγμένος Πάτερ, των χαρίτων πληθύν, τοις νοσούσι και αλγούσιν ιάματα, προσπορίζεις καθ’ εκάστην αφειδώς.

Εφοράς παμμάκαρ, την σην πόλιν πυκνώς, διασώζων των πιστών τα πλήρωματα, εκ παγίδων του αλάστορος εχθρού.

Ζωηφόρος ώφθη, η ση λάρναξ σεμνέ, των αγίων σου λειψάνων Αντώνιε, ην εν πόθω κατασπάζονται πιστοί.

Η εκ κιβωρίου, εν ναώ σου λαμπρά, όντως λάρναξ των λειψάνων σου σήμερον, εξαχθείσα κατευφραίνει τον λαόν.

Θείον δώρον Πάτερ, προκειμένη ημίν, εν τω μέσω του ναού σου εμφαίνεται, των αγίων σου λειψάνων η σορός.

Ιεράν ποθήσας, ησυχίας ζωήν, εν τω όρει καταφεύγεις Αντώνιε, ενασκούμενος ευχαίς διηνεκώς.

Καταλείψας πάντα, γεηρών ηδονάς, προς το άκρως εφετόν παναοίδιμε, επεθύμησας ελθείν ασκητικώς.

Λυμεώνα Πάτερ, των ψυχών ταπεινοίς, καρτερία και νηστεία Αντώνιε, καταστρέφων τας εκείνου μηχανάς.

Ναός Πάτερ θείος, Παρακλήτου φανείς, γαληναίον εν πεντήκοντα έτεσιν, εν σπηλαίω βίον έζησας ποτέ.

Ξενωθείς τω κόσμω, ωκειώθης Θεώ, ταις εντεύξεσι παμμάκαρ Αντώνιε, και ασκήσεσι ως ένσαρκος βροτός.

Ο σεπτός ναός σου, εν Βερροία τιμά, την αγίαν σου επέτειον πάντιμε, και αιτείται πρεσβειών σου την ισχύν.

Πανδημεί την θήκην, των σεπτών σου οστών, των πιστών και ιερέων οι σύλλογοι, αναξίαις λιτανεύουσι χερσί.

Ρώμην δίδου Πάτερ, τοις αιτούσι πιστώς, προς της λάρνακος των θείων λειψάνων σου, θεραπείαν νοσημάτων της σαρκός.

Σωτηρίαν αίτει, ταις πολλαίς σου λιταίς, των αεί πολεμουμένων ΑΝτωνιε, ικετών σου υπό δράκοντος δεινού.

Τους ενεργουμένους, φιλανθρώπως ευχαίς, μη ελλίπης βοηθών αξιάγαστε, κατασπών την κακουργίαν του εχθρού.

Υπομείνας Πάτερ, του σατάν μηχανάς, εκ Θεού θαυματουργίας το δώρημα, ως αντίδωρον εδέχθης θαυμαστόν.

Φως ως θεία λάρναξα, σων λειψάνων ημίν, ανατέταλκεν Αντώνιε Όσιε, αιρομένη ιερέων ταις χερσί.

Χάριν έσχες Πάτερ, εν τω όρει οικών, και χαρίτων ταις βολαίς καθηγίασας, τους συνόντας σοι Αντώνιε σοφέ.

Ψαλμικώς ελθούσα, η ση λάρναξ σοφέ, εκ του θείου κιβωρίου Αντώνιε, εν ναώ σου καταυγάζει τους πιστούς.

Ω βροτών σεμνότης, και Αγγέλων χαρά, Βερροιέων προστασία Αντώνιε, μη ελλίπης προστατεύων και ημάς.

**Δόξα. Τριαδικόν.**

Ω Τριας Αγία, Αντωνίου ευχαίς, εκ ποικίλων και δεινών περιστάσεων, τους πιστεύοντας απάλλαξον εις Σε.

**Και νυν. Θεοτοκίον.**

Ω Παρθένε Μήτερ, Ορθοδόξων ελπίς, τον Δεσπότην και Υιόν Σου ικέτευε, υπέρ πάντων των τιμώντων Σε αγνή.

**Στάσις Δευτέρα. Ήχος πλ. α’ . Άξιόν εστι.**

Άξιόν εστι, μεγαλύνειν σε τον Βερροιέα, τον θεοφιλώς το ζην εκμετρήσαντα, τον Αντώνιον Χριστού τον ασκητήν.

Βέρροια σοφέ, σε ως μέγαν πολιούχον έχει, και των ευσεβών μερίπων συστήματα, ανυμνούσι τον σον βίον ασκητά.

Γλώσσα των βροτών, απορεί μελωδικώς τιμήσαι, των σων εξαισίων Πάτερ Αντώνιε, έργων και θαυμάτων θεοφιλών.

Δύναμιν πολλήν, οι αψάμενοι των σων λειψάνων, των χαριτοβρύτων όντως Αντώνιε, έχουσι εν σώματι και ψυχή.

Έχει ο ναός, εν Βερροία ο ομώνυμός σου, λάρνακα των θείων Πάτερ λειψάνων σου, φύλακα ανίκητον και φρουρόν.

Ζήσας ως πτηνόν, αποκόσμως εν τω σπηλαίω, πάσαν ταις ευχαίς σου μάκαρ ηγίασας, πόλιν και περίοικον θαυμαστώς.

Η περιφανής, της Βερροίας θειοτάτη σκήτη, επί τω σεπτώ σου Πάτερ ονόματι, σήμερον αγάλλεται και σκιρτά.

Θέλων τον Θεόν, τελεώτερον εγγίσαι Πάτερ, ήχθης εν σπηλαίω Πάτερ Αντώνιε, ψάλλων τω Κυρίω διηνεκώς.

Ίσχυσας καλώς, κατά πάντων των σκοτεινομόρφων, καύχημα Οσίων πάντων Αντώνιε, χάριτι Κυρίου τη πανσθενεί.

Κάλλος ευπρεπές, των λειψάνων σου υπάρχει Πάτερ, λάρναξ εν ναώ αγίω και πόλει σου, διαδίδουσα πιστοίς τα δωρεάς.

Λύεις των βροτών, τας αγχώδεις καταστάσεις τάχει, και φρενοβλαβών κοπάζεις τον τάραχον, δαιμονώντων δε ψυχάς ελευθεροίς.

Μνήσθητι ημών, των κυκλούντων την αγίαν θήκην, των χαριτοφόρων Πάτερ Αντώνιε, σήμερον λειψάνων σου ευλαβώς.

Νεύσον προς ημάς, των εν πίστει κατασπαζομένων, την σην θεοφόρον κάραν Αντώνιε, την εκβλύζουσα το άκος ασθενών.

Ξένος αληθώς, εν τη ση πατρίδι θεοφόρε, ώφθης κατοικήσας πάλαι το σπήλαιον, ξενιτείαν αγαπήσας του Χριστού.

Όρμος αληθής, των εν βίω θαλαττευομένων, ο ναός σου Πάτερ γέγονας άπαντας, ειρηνεύων τους ελθόντας εν αυτώ.

Πλήσον δωρεών, τους την λάρνακα την σην υψούντας, Άγιε Αντώνιε θεοφόρητε, της Βερροίας πολιούχος ευσταθής.

Ρώμη κρααταιά, πρεσβειών σου τους εν τοις κινδύνοις, ρύσαι και τους εν ποικίλοις νοσήμασι, εμπεσόντας ω Αντώνιε κλεινέ.

Στήσον κραταιώς, των αιρέσεων και κακοδόξων, ρεύματα πανόλβιε ταις πρεσβείαις σου, και ειρήνευσον την πόλιν σου σεμνέ.

Τον λαόν Θεού, και τον κλήρον της Βερροίας Πάτερ, τον υποκλινόμενον πιστώς προ της κάρας σου, περιφρούρησον εκ πάντων των δεινών.

Ύψωσας ομού, Αρχιθύτου και θυτών αι χείρες, λάρνακα Αντώνιε την σην θείαν λάρνακα, αγιάζοντες τα πλήθη των πιστών.

Φρίττει ουρανός, και η γη καταθαμβούται όλη, Άγγελοι σκιρτώσι και καταπλήττονται, εν τη άρσει της σης λάρνακος σεπτέ.

Χαίρει ο χορός, των Οσίων ασκητών παμμάκαρ, έχων ως πολύτιμον νέον μάργαρον, σε Αντώνιε το άνθος μοναστών.

Ψάλλομεν ομού, τα μελίσματα τα σα ο κλήρος, και λαός Κυρίου ο ευσεβέστατος, την σην λάρνακα κυκλούντες εν χαρά.

Ω της σης μορφής, της εχούσης της ειρήνης σήμα, της παρακινούσης ημάς Αντώνιε, καταλείψαι του θυμού παραφοράν.

**Δόξα. Τριαδικόν.**

Πάτερ και Υιέ, και Παράκλητε ομού μη παύση, τους ολοκαρδίως Σε αναμέλποντας, βοηθών εν τοις κινδύνοις της ζωής.

**Και νυν. Θεοτοκίον.**

Μήτερ Μαριάμ, η σκεπάζουσα την οικουμένην, σκέπασον ημάς τους Σε ικετεύοντας, πρεσβειών Σου σκέπη θεία προς Θεόν.

**Στάσις τρίτη. Ήχος γ’ . Αι γενεαί πάσαι.**

Αι γενεαί πάσαι, της Βερροίας Πάτερ, τιμώμεν την σην μνήμην.

Βιοτήν σου Πάτερ, Αντώνιε εις τύπον, κατέχομεν του βίου.

Γάννυται η πόλις, Βερροίας σε πλουτούσα, Αντώνιε τρισμάκαρ.

Δέξαι την μολπήν μου, και δίδου θεοφόρε, τα πρόσφορα ψυχή μου.

Έχει τον σον πνεύμα, ο ουρανός και χαίρει, Αντώνιε ακέστορ.

Ζάλην των ρεόντων, και χαμερπών νοήσεις, εξ ικετών σου παύσον.

Η λάρνακα οστών σου, πληροί τους σε τιμώντας, χαρίτων ουρανίων.

Θεία αρωγή σου, την σκήτην σου μη παύση, φρουρών σημειοφόρε.

Ιλέω όμματί σου, επίβλεψον ρυσθήναι, ημάς ταις σαις πρεσβείαις.

Κατάργησον ευχαίς, τα δάκρυα αλγούντων, των σε ζητούντων Πάτερ.

Λυθήναι εκ των νόσων, Αντώνιε λιταίς σου, τα πλήθη εξαιτούνται.

Μανίας του βελίαρ, ελπίζομεν ρυσθήναι, ημάς ταις σαις πρεσβείαις.

Νυν πόλις της Βερροίας, συνήλθεν ανυμνήσαι, Αντώνιε σην μνήμην.

Ξενόστασις υπάρχει, ο ναός σου Πάτερ, των Ορθοδόξων πάντων.

Ο πολιούχος όντως, Βερροίας ανεδείχθης, τοις σοις σημείοις Πάτερ.

Παράσχου ιατρείαν, τοις δαιμονώσι Πάτερ, Αντώνιε ταχείαν.

Ρωσθήναι εκ λειψάνων, των σων ευελπιστούμεν, Αντώνιε θεόφρον.

Την λάρνακα οστών σου, εκ του κιβωρίου, εκφέρομεν εις μέσον.

Υπάνοιξον την πύλην, των θείων δωρεών σου, Αντώνιε τοις πάσι.

Φάνηθι οικτίρμων, τοις αψαμένοις Πάτερ, λειψάνων σου την θήκην.

Χαράς ανεκλαλήτου, τυγχάνουσι τα πλήθη, τα σα τιμώντα ύμνοις.

Ψαλμοίς της ευσεβείας, την λάρνακα οστών σου, Αντώνιε υψούμεν.

Ω άνερ πλουτοφόρε, τη χάριτι Κυρίου, αγίασον σην πόλιν.

Ραίνουσι τα πλήθη, την σην αγίαν θήκην, ευωδεστάτοις μύροις.

Έρραναν τοις μύροις, χορός των ιερέων, την λάρνακα οστών σου.

Αντώνιε τοις μύροις, λαός ομού και κλήρος, την λάρνακά σου ραίνει.

**Δόξα. Τριαδικόν.**

Τριας Αγία σώσον, πρεσβείαις Αντωνίου, οικήτορας Βερροίας.

**Και νυν. Θεοτοκίον.**

Παρθένε Θεοτόκε, συν θείω Αντωνίω, λαόν Σου περιφρούρει.

**Τροπάριά τινα ψαλλόμενα εν τω αίρειν τους ιερείς την λάρνακα του Οσίου Αντωνίου.**

**Ήχος β’ . Ότε εκ του ξύλου.**

Ότε, την σην λάρνακα σεμνέ, των χαριτοβρύτων οστών σου, των εκπνεόντων οσμήν, του Αγίου Πνεύματος, Πάτερ Αντώνιε, ταις χερσίν ιερέων τε, και του αρχιθύτου, εκ του κιβωρίου σου παμμάκαρ αίρουσιν, άπας, ο λαός ευφροσύνως, μέλπει προς Χριστόν και κραυγάζει· δόξα τη δυνάμει Σου Φιλάθρωπε.

 Ότε, εν καιρώ της εορτής, Άγιε της σης επετείου, των γηγενών η πληθύς, την αγίαν λάρνακα, θείων λειψάνων σου, κατασπάζονται χείλεσι, ομού και καρδία, χάριν

την σωτήριον πάντες λαμβάνουσι, και οι ανιάτως νοσούντες, εν ψυχή και σώματι Πάτερ, ίασιν αρύονται Αντώνιε.

 Ότε, εις το ύψος εν ναώ, αίρεται η θεία σου λάρναξ, των σκοτεινών ο εσμός, παραχρήμα Άγιε, Πάτερ Αντώνιε, εις φυγήν περιτρέπονται πληγάς αοράτως, εκ της

θείας χάριτος λαβόντες άπαντες, και αι των Αγγέλων χορείαι, χαίρουσν Χριστώ εκβοώσαι· δόξα τη δυνάμει Σου Φιλάθρωπε.

Η/Υ ΠΗΓΗ:

voutsinasilias.blogspot.gr

http://voutsinasilias.blogspot.gr/2014/01/17\_30.html